# KDebugDialog

&kdebugdialog; és un diàleg per a gestionar missatges de diagnosi en temps d'execució. Compta amb un ús senzill i un mode complet.

Per tal que tots els canvis tinguin efecte Deshabilita tota la sortida de depuració haurà d'estar sense marcar.

Mode simple

- Si simplement inicieu `kdebugdialog`, veureu una llista d'àrees que es poden deshabilitar o habilitar. Una crida `kDebug (àrea)` en el codi només mostrarà alguna cosa en l'eixida de depuració si dita àrea està habilitada.

  Tingueu en compte que kWarning, kError i kFatal sempre apareixeran, pel qual val a dir que NO estan controlats per aquest arranjament.

  Introduïu una cadena coincident en la caixa de Cerca a la part superior de la llista, això us permetrà filtrar les àrees que es mostren a la vista de llista. Useu els botons sota de la llista per seleccionar o desseleccionar tots els ítems de la vista (les altres àrees no tenen efecte) o canviar l'eixida de depuració per a un sol element amb la casella de selecció davant seu.

Mode complet

- Si `kdebugdialog` `--fullmode`, aleshores podreu definir per separat cada nivell de severitat del que s'hauria de fer amb els missatges de diagnosi en aquest nivell, i el mateix per a cada àrea de depuració.

  En el mode complet, primer haureu de seleccionar l'àrea de depuració en la que esteu interessat des de la llista a l'esquerra del diàleg utilitzant el quadre de cerca a la part superior de la llista.

  Independentment podeu establir l'eixida per a diversos tipus de missatges:

  - Informació

  - Avís

  - Error

  - Error fatal

  Per a cadascun d'aquests tipus podeu establir el següent:

  Sortida a:

- En aquest quadre combinat, podeu escollir a on s'hauran de dirigir els missatges d'eixida. Les possibilitats són: Fitxer, Quadre de missatge, Intèrpret d'ordres (significa stderr) i Syslog. Si us plau, no dirigiu els missatges amb errors fatals cap al syslog a menys que sigueu l'administrador del sistema. L'eixida per omissió és Intèrpret d'ordres.

Nom de fitxer:

- Això només està habilitat quan heu escollit Fitxer com a eixida i serveix per a proporcionar el nom d'aquest fitxer (el qual s'interpreta com la ruta relativa cap la carpeta actual). El nom per omissió és `kdebug.dbg`.

A part d'això, també podeu marcar la casella de selecció Atura per errors fatals. En aquest cas, si es genera un missatge de diagnosi amb un nivell de gravetat `KDEBUG_FATAL`, l'aplicació avortarà amb una senyal SIGABRT després de generar el missatge.

Quan tanqueu el diàleg prement Bé, les vostres entrades seran aplicades immediatament i desades en `$`KDEHOME`/share/config/kdebugrc`. Si premeu Cancel·la, les vostres entrades seran descartades i es restauraran les antigues.

Crèdits a Kalle Dalheimer per la versió original de &kdebugdialog;

Traductor de la documentació: &credits.Antoni.Bella;

&underFDL;