# Eina Altitud en funció del temps

L'eina Altitud en funció del temps Eina per a esbrinar l'altitud en funció del temps

Aquesta eina esbrina l'altitud de qualsevol objecte en funció de l'hora, per a qualsevol data i emplaçament sobre la Terra. La secció superior és un diagrama gràfic de l'angle de l'altitud a l'eix vertical i l'hora a l'eix horitzontal. L'hora es mostra com a temps local estàndard al llarg de la part inferior i el temps sideral al llarg de la part superior. La meitat inferior del gràfic és verda amb ombres per a indicar que els punts en aquesta regió resten per sota de l'horitzó.

Hi ha unes quantes maneres d'afegir corbes al diagrama. La més simple és simplement escrivint el seu nom en el camp d'entrada i prémer Intro o el botó de Dibuixa. Si el text que introduïu es troba a la base de dades d'objectes, la corba de l'objecte serà afegida a la gràfica. També podeu prémer el botó Cerca l'objecte per a obrir la finestra Cerca l'objecte per a seleccionar-ne un de la llista d'objectes coneguts. Si desitgeu afegir un punt que no existia a la base de dades, simplement introduïu un nom per al punt i després completeu les coordenades en els camps d'entrada AR i Dec. Aleshores premeu el botó Dibuixa per afegir la corba per al vostre objecte personalitzat al diagrama (tingueu en compte que per a que això funcioni haureu d'escollir un nom que no existís anteriorment a la base de dades d'objectes).

Quan afegiu un objecte al diagrama, la seva altitud en funció del temps és dibuixada amb una gruixuda línia blanca i el seu nom serà afegit a la quadre de llista (a la dreta, a sota). Qualsevol objecte que ja estigués present es traça amb una corba vermella més fina. Podeu triar quin objecte és traçat amb la corba gruixuda blanca ressaltant el seu nom al quadre de llista.

Aquestes corbes mostren l'altitud dels objectes (angle sobre l'horitzó) en funció del temps. Quan una corba passa de la meitat inferior a la meitat superior, l'objecte haurà sortit, quan baixa altra vegada a la meitat inferior, aquest haurà arribat al seu ocàs. Per exemple, a la captura de pantalla, el planeta menor Quaoar està sortint aproximadament a les 15:00 hores en temps local i es pondrà pel voltant de les 04:00 hores en temps local.

L'altitud d'un objecte dependrà de a on estigueu sobre la Terra i de la data. Per omissió, l'eina adopta l'emplaçament i la data de l'arranjament actual de &kstars;. Podeu canviar aquests paràmetres a la pestanya Data i emplaçament. Per a canviar l'emplaçament, podeu prémer el botó Tria la ciutat... per obrir la finestra Emplaçament geogràfic o introduir els valors de la longitud i latitud manualment en els camps d'entrada i prémer el botó Actualitza. Per a canviar la data, useu els botons de selecció de valors i els quadres combinats, aleshores premeu Actualitza. Tingueu en compte que qualsevol corba que s'hagi traçat anteriorment serà actualitzada automàticament quan canvieu la data i/o l'emplaçament.

Exercici:

Traceu la corba de l'altitud del Sol. Assegureu-vos que l'emplaçament geogràfic no resti a prop de l'equador. Canvieu la data a alguna hora en el mes de juny i aleshores una altra vega a una en el mes de gener. Podreu observar fàcilment perquè tenim estacions; a l'hivern, el Sol està sobre l'horitzó durant menys temps (els dies són més curts) i la seva altitud mai és gaire alta.