# El manual de &ksnapshot;

## Introducció

&ksnapshot; és una simple aplicació per a realitzar captures de pantalla. És capaç de capturar imatges de tot l'escriptori, una sola finestra, una secció d'una finestra, una regió rectangular o una regió a mà alçada seleccionada. Les imatges es poden desar en una varietat de formats.

Si us plau, informeu de qualsevol problema o petició d'una nova característica al nostre seguidor d'errors del &kde;.

## Usar &ksnapshot;

Aquest capítol descriu l'ús de &ksnapshot; per a capturar imatges de la pantalla.

### Iniciar &ksnapshot;

&ksnapshot; es pot iniciar de diverses maneres com es descriu a continuació.

- Podeu iniciar &ksnapshot; seleccionant-lo des del menú llançador d'aplicacions Aplicacions Gràfics &ksnapshot; (Programa de captura de pantalla).

- Podeu iniciar &ksnapshot; introduint el següent a l'indicatiu d'ordres:

      % ksnapshot &

- També es pot utilitzar la mini línia d'ordres &krunner; (invocada amb &Alt;F2) per iniciar &ksnapshot;.

Una vegada s'inicia &ksnapshot;, veureu una finestra com la següent: Finestra de vista prèvia per a &ksnapshot;

### Prendre una captura de pantalla

&ksnapshot; grava una imatge de tot l'escriptori immediatament després d'iniciar-se, però abans la mostra a la pantalla. Això us permetrà crear amb rapidesa imatges de captura de pantalla de tot l'escriptori.

La captura de pantalla presa per &ksnapshot; és mostrada a la finestra de vista prèvia, la qual es troba a la part superior de la finestra de l'aplicació &ksnapshot;. A continuació es mostra un exemple de la finestra de vista prèvia de &ksnapshot;. La vostra vista prèvia serà diferent depenent del que visualitzeu a l'escriptori.

Finestra de vista prèvia per a &ksnapshot;

La captura de pantalla es pot desar fent clic al botó Desa com a... (&Ctrl;S). S'obrirà el diàleg per desar estàndard del &kde;, des d'on podreu escollir el nom del fitxer, la ubicació de la carpeta i el format en el qual serà desada la captura de pantalla. Si es prenen múltiples captures de pantalla, s'incrementarà automàticament el nom de fitxer per evitar que se sobreescriguin les captures de pantalla anteriors. No obstant, podreu editar el nom de fitxer a quelcom vulgueu, incloent el nom d'una captura de pantalla desada anteriorment.

Per prendre una captura de pantalla d'una sola finestra, seleccioneu el quadre combinat Finestra sota el cursor (al costat de l'etiqueta Mode de captura), i després feu clic al botó Pren una captura de pantalla nova (&Ctrl;N).

Depenent de l'ajustament a Retard de la captura de pantalla obtindreu una creu com a punter del ratolí (per Sense retard), o podeu utilitzar un indicador de ratolí estàndard per treballar amb un programa fins que s'abasti el retard i es prengui una captura de pantalla.

Amb Sense retard, la captura de pantalla serà presa immediatament en fer clic sobre una finestra.

&ksnapshot; mostrarà la nova captura de pantalla en l'àrea de vista prèvia, ara podreu escollir entre desar la nova imatge (prement Desa...) o gravar-ne una de nova, prement el botó Pren una captura de pantalla nova.

Per prendre una nova captura de pantalla de tot l'escriptori, seleccioneu el quadre combinat Pantalla completa i després feu clic al botó Pren una captura de pantalla nova. &ksnapshot; ara capturarà tot l'escriptori si premeu aquest botó.

De manera similar, per prendre una captura de pantalla d'una regió rectangular, seleccioneu el quadre combinat Regió rectangular i establiu Retard de la captura de pantalla a Sense retard, i després feu clic al botó Pren una captura de pantalla nova. El cursor del ratolí canviarà a una creu, i podreu utilitzar el ratolí per seleccionar la regió que voleu capturar. Per prendre la captura de pantalla premeu la tecla &Intro; o feu doble clic. Premeu &Esc; per sortir.

Possiblement voldreu prendre una captura de pantalla d'una regió rectangular. Podeu fer-ho seleccionant el quadre combinat Regió a ma alçada i establiu Retard de la captura de pantalla a Sense retard, i després feu clic al botó Pren una captura de pantalla nova. El cursor del ratolí canviarà a una creu, i després podreu utilitzar el ratolí per dibuixar la regió que voleu capturar. Per prendre la captura de pantalla premeu la tecla &Intro; o feu doble clic. Premeu &Esc; per sortir.

Per prendre una nova captura de pantalla d'una secció d'una finestra, seleccioneu el quadre combinat Secció de finestra i després feu clic al botó Pren una captura de pantalla nova. Amb Sense retard obtindreu una creu com a punter del ratolí i haureu de fer clic una vegada amb el &BER; dins la finestra. La secció de la finestra sota el cursor del ratolí ara restarà ressaltada amb una vora vermella. Moveu el ratolí a la secció desitjada i feu clic al &BER; per capturar la captura de pantalla.

Si teniu múltiples pantalles, Pantalla actual capturarà la pantalla que contingui el cursor del ratolí quan es prengui la captura de pantalla.

### Característiques addicionals

#### Retard de la captura de pantalla

El quadre Retard de la captura de pantalla permet introduir un retard de temps arbitrari, en segons, entre el moment en què es prem el botó Pren una captura de pantalla nova i el temps en que es pren la captura de pantalla.

Una vegada establert el temps de retard, no haureu de fer clic al botó del ratolí per capturar una captura de pantalla. Això us permetrà obrir un menú desplegable, i prendre'n una foto.

#### Excloure les decoracions de la finestra

Inclou els decorats de les finestres està activat per omissió en el mode Finestra sota el cursor.

Quan només vulgueu capturar la pròpia aplicació sense la decoració de finestra que l'envolta, desactiveu aquesta opció i preneu una nova captura de pantalla.

#### Incloure el punter del ratolí

Per omissió Inclou el punter del ratolí està desactivada. Aquest ajustament no està disponible en els modes Regió rectangular i Regió a ma alçada.

Si voleu incloure el punter del ratolí a la vostra captura de pantalla, activeu aquesta opció i preneu una nova captura de pantalla.

#### Botons

Hi ha quatre botons situats a la part inferior de la finestra de &ksnapshot;. Les seves funcions es descriuen a continuació.

Ajuda

- Us ofereix un menú des d'on podreu obrir el Manual de &ksnapshot;, informar d'un error, canviar l'idioma de &ksnapshot; o obtenir una mica més d'informació Quant a &ksnapshot; i Quant a &kde;.

Envia a...

- Aquest us permetrà obrir directament la captura de pantalla amb tots els programes que estan associats amb el tipus MIME PNG (Portable Network Graphics). Depenent dels programes instal·lats, sereu capaç d'obrir i editar la captura de pantalla en les vostres aplicacions o visors de gràfics.

  A més, si teniu instal·lats els Connectors de KIPI, sereu capaç d'imprimir les captures de pantalla, enviar-les per correu electrònic i exportar-les directament a algunes xarxes socials i llocs web, com es mostra en la següent captura de pantalla.

  El menú «Envia a...» de &ksnapshot; amb els connectors de KIPI instal·lats

Copia

- Si voleu editar la captura de pantalla en una aplicació de gràfics sense desar la captura de pantalla, feu clic a Copia (&Ctrl;C) i inseriu la imatge en un visor o aplicació de gràfics.

Desa com a...

- Desa la captura de pantalla a un fiter en el format seleccionat.

## Interfície de &DBus;

&ksnapshot; pot tenir scripts utilitzant la seva interfície de &DBus;.

Hi ha dues maneres d'utilitzar la interfície de &DBus;: L'&IGU; de &Qt; és dbusviewer i la línia d'ordres qdbus.

Exemples:

- `%` `qdbus` mostrarà tots els serveis disponibles.

- `%` `qdbus` `org.kde.ksnapshot-`pidof -s ksnapshot`` mostrarà la interfície de &DBus; per a &ksnapshot;.

- `%` `qdbus` `org.kde.ksnapshot-`pidof -s ksnapshot` /KSnapshot` mostrarà els mètodes per a controlar &ksnapshot;.

Per a més informació, si us plau, visiteu La guia d'aprenentatge de &DBus;.

## Crèdits i llicència

Copyright del programa

- 1997-2000 &Richard.J.Moore; &Richard.J.Moore.mail;

- 2000 &Matthias.Ettrich; &Matthias.Ettrich.mail;

Documentació basada en l'original, copyright 1997-2000 &Richard.J.Moore; &Richard.J.Moore.mail;

Traductor de la documentació: &credits.Antoni.Bella;

&underFDL; &underGPL;
&documentation.index;