# Gestor del servei

El mòdul Gestor del servei us permet tenir una visió general de tots els connectors del dimoni de &kde;, també referit com a serveis de &kde;. En general, hi ha dos tipus de serveis:

Serveis de càrrega sota demanda

- Aquesta és una llista dels serveis &kde; disponibles que seran iniciats sota demanda. En aquest cas només apareixen llistats per conveniència, atès que no els podeu manipular.

Serveis d'inicialització

- Aquí es mostren tots els serveis del &kde; que es poden carregar a l'inici del &kde;. Els serveis seleccionats a la columna Utilitza seran invocats al següent inici.

  Aneu amb compte amb la desactivació de serveis desconeguts: Alguns són vitals per al &kde;; no en desactiveu cap si desconeixeu el que esteu fent.

  Per a canviar l'Estat d'un servei, seleccioneu-lo a la llista. A continuació, podeu utilitzar Engega i Atura per a canviar l'estat d'un servei de Aturat a En execució i viceversa.