# Pantalla d'inici

Aquest mòdul proporciona una interfície per a instal·lar i visualitzar els temes de la pantalla d'inici.

Aquesta és una captura de pantalla del gestor de pantalla d'inici. El mòdul gestor de la pantalla d'inici.

A l'esquerra podeu veure la llista de les pantalles d'inici instal·lades. El nom actual de la pantalla d'inici es troba ressaltat.

A la dreta es mostra una vista prèvia de la pantalla d'inici actual amb alguna informació de la mateixa a sota de la vista prèvia.

Obtén temes nous...

- Necessitareu estar connectat a Internet per a utilitzar aquesta acció. Mostrarà un diàleg amb una llista de temes del lloc web http://www.kde-look.org. En fer clic al botó Instal·la associat a un tema, aquest serà instal·lat a nivell local.

  Instal·lant un nou tema Instal·lant un nou tema

  Aquest nou tema restarà disponible immediatament després de tancar el diàleg d'instal·lació i serà ressaltat. La vista prèvia mostra la imatge. Cal fer clic al botó Aplica per a que aquest tema sigui la vostra pantalla d'inici actual.

Instal·la un fitxer de tema...

- En comptes d'instal·lar un tema directament a sobre potser teniu un arxiu tar d'un tema a nivell local que voleu instal·lar. En fer clic sobre aquest botó, s'obrirà un diàleg de fitxers i podreu triar l'arxiu tar del tema que voleu instal·lar. L'instal·lador descomprimirà el tema a nivell local i el farà immediatament disponible a la llista de temes.

Elimina el tema

- Eliminar un tema significa esborrar els fitxers de tema del vostre disc. Un quadre de missatge us avisarà abans de fer qualsevol cosa i us indicarà el que aneu a esborrar. En fer clic a Elimina en aquest quadre de missatge s'eliminarà el tema de la pantalla d'inici del vostre disc. En fer clic a Cancel·la s'avortarà l'acció d'eliminació. Si escolliu Elimina, el tema ja no restarà disponible a la llista.

Prova el tema

- Això mostrarà el tema i les icones associades com a una pantalla d'inici igual que quan s'inicia el &kde;. En fer clic a la pantalla d'inici aquesta s'amagarà.