# Conceptes bàsics del &konqueror;

Com totes les aplicacions &kde;, el &konqueror; és altament configurable. Aquest document ens descriu com es comporta el &konqueror; amb l'arranjament per omissió.

Un ratolí de tres botons pot resultar d'utilitat en l'ús del &konqueror; o de qualsevol altra aplicació del &kde;. Si el vostre ratolí tan sols disposa de dos botons, hauríeu de poder configurar el sistema de manera que simuli un &BMR; quan es premin els dos botons alhora.

Podeu llegir més a sobre d'aquest tema en lmb-mmb.

Si esteu acostumat a fer doble clic per a realitzar una acció, tingueu cura, perquè igual que amb la resta del &kde;, per omissió el &konqueror; empra un únic clic.

## Iniciar el &konqueror;

Atès que és una aplicació que combina el gestor de fitxers i el navegador, el &konqueror; pot passar de l'un a l'altre mode sobre la marxa, però convé triar el mode en el que s'usarà abans d'iniciar-lo.

- Des del menú llançador d'aplicacions, seleccionar Internet Konqueror (Navegador web) per a engegar-lo com a navegador.

- &Alt;F2 obrirà &krunner;, introduïu-hi un camí cap a una carpeta i premeu &Intro; per a iniciar-lo en el mode gestor de fitxers o simplement afegiu-hi un &URL; com `http://www.konqueror.org` per a iniciar-lo com a navegador.

Feu clic a la fletxa negra de la dreta amb la icona de Pàgina d'inici per a canviar a la vostra Carpeta inicial en el mode gestor de fitxers i viceversa.

Si &konqueror; és el gestor de fitxers per omissió també s'inicia automàticament quan feu clic esquerra a sobre d'una icona de l'escriptori que representa una carpeta, tal com un disc dur o la icona de la Paperera.

## Les parts del &konqueror;

Una vista breu a les principals parts de la finestra de &konqueror;:

Aquesta és una captura de pantalla del &konqueror;

La barra de títol és la tira superior al llarg de la finestra del &konqueror;, i opera en la mateixa manera que en d'altres aplicacions del &kde;. Feu clic dret a sobre de la porció central per a fer aparèixer el menú de la barra de títol.

La barra de menús és la tira que conté els noms dels menús desplegables. Fent clic esquerra a sobre d'un nom es mostrarà o ocultarà alternativament aquest menú, o podeu usar &Alt;la_lletra_subratllada en el nom com a tecla ràpida, per exemple &Alt;E per a mostrar el menú Edita. Els diversos menús es descriuen en la secció Barra de menús d'aquest document.

La barra d'eines conté icones per a les operacions més comuns. En fer clic esquerra a sobre d'una icona aquesta serà activada. Quan moveu el punter del ratolí sobre seu apareixerà una breu descripció del que fa la icona.

Algunes icones, per exemple les icones Amunt i Avall, en la captura de pantalla anterior, tenen un petita fletxa negra en la cantonada inferior dreta. Si feu clic amb el &BER; a la fletxa, apareixerà un menú desplegable.

En fer clic dret a sobre de la barra d'eines apareixerà el menú Arranjament de la barra d'eines, el qual es pot emprar per a canviar la seva aparença i posició.

La barra d'eines de localització mostra el camí cap al directori, &URL; o fitxer que s'està visualitzant. Per a dirigir dita acció cap a un lloc en concret, podeu introduir un camí o &URL; i prémer &Intro; o fer clic esquerra a sobre de la icona Vés que hi ha a mà dreta de la barra d'eines de localització. La icona negra que hi ha al final de mà esquerra de la barra d'eines de localització neteja el quadre d'entrada de text.

La barra d'eines d'adreces d'interès és l'àrea a sota de la barra d'eines de localització en l'anterior captura de pantalla. Aquí podeu afegir les adreces d'interès que empreu amb assiduïtat, consulteu la secció Organitzar les vostres adreces d'interès d'aquest document.

La finestra és l'àrea principal del &konqueror; i pot mostrar els continguts d'un directori, pàgina web, document o imatge. Emprant el menú Finestra podreu dividir la finestra principal del &konqueror; en una o més vistes, de gran utilitat per a operacions de arrossega i deixa, o configurar-lo per a disposar d'una o més vistes amb pestanyes.

La barra d'estat al llarg de la part inferior de la finestra del &konqueror; ofereix informació general a sobre dels enllaços sobre els que es posiciona el punter del ratolí. Si heu dividit la finestra principal en diverses vistes, aleshores apareixerà una barra d'estat per a cada vista, i inclourà una petita llum verda en l'extrem esquerra que mostra quina és la vista «activa». Fent clic dret a sobre de la barra d'estat apareixerà el menú de la barra d'estat del &BDR;.

No us capfiqueu si el vostre &konqueror; no s'assembla exactament a aquesta captura de pantalla, aquest és altament configurable. En particular:

- Podeu usar el menú de Arranjament per triar quan mostrar o ocultar la barra de menús, la barra d'eines principal, la barra d'eines de localització i la barra d'eines d'adreces d'interès, o fins i tot afegir una barra d'eines extra.

- Si les barres d'eines estan desbloquejades, també les podeu arrossegar fent clic esquerre a la nansa a l'extrem esquerre de les barres i moure-les mantenint premut el &BER; mentre les arrossegueu.

- Aquesta captura de pantalla no mostra la Barra lateral opcional.

Per a més detalls a sobre de com modificar l'aparença del &konqueror;, consulteu la secció Configurar el &konqueror;.

## Consells d'eina i Què és això?

Podeu aprendre força a sobre de com funciona el &konqueror; sense necessitat de llegir-vos tota aquesta documentació utilitzant els Consells d'eina i la característica Què és això?.

Quan passeu el punter del ratolí per sobre d'una barra d'eines o un botó amb pestanya de la barra lateral hauria d'aparèixer una descripció clara de la funcionalitat d'aquest botó.

Què és això? és invocat des de l'element de la barra de menús Ajuda Què és això? o amb &Maj;F1. Això canviarà el cursor transformant-lo en un signe d'interrogació.

Quan el signe d'interrogació és visible, un clic del &BER; no farà res fins que no s'hagi fet clic a sobre d'un control (o text associat a aquest) que suporti Què és això?, de ser així mostrarà una descripció raonablement comprensible del que se suposa que fa dit control. La majoria de les caixes de diàleg del &konqueror; tenen suport per aquesta característica.

## Accions del botó esquerra i mig del ratolí

Si feu clic amb el &BER; a sobre d'un element en la finestra del &konqueror;, aquest serà «activat». De manera que;

- Fer clic esquerra a sobre d'una icona de la barra d'eines farà el que se suposa que ha de fer dita icona.

- Fer clic esquerra a sobre d'un element en la barra de menús desplegarà dit menú.

- Fer clic esquerra a sobre d'un element del menú per a fer el que se suposa que ha de fer aquest element.

- Fer clic esquerra a sobre d'una icona en la barra d'eines d'adreces d'interès per obrir aquest &URL;.

- Fer clic esquerra a sobre d'un enllaç en una pàgina web per a que el &konqueror; segueixi dit enllaç.

- Fer clic esquerra a sobre d'una icona o nom de carpeta i el &konqueror; descendirà a (mostrarà els continguts de) aquesta carpeta.

- Fer clic esquerra a sobre d'un nom de fitxer o una icona i el &konqueror; farà el que consideri apropiat, depenent del tipus de fitxer. En general això voldrà dir que obrir pàgines HTML, o previsualitzar fitxers de text, d'imatges o documents de &okular;, mostrant-los a dintre de la finestra del &konqueror;. («Previsualitzar» significa que podeu veure el fitxer però que no el podeu modificar).

  El &konqueror; decideix de quin tipus és el fitxer comparant l'extensió en el seu nom de fitxer amb una llista de tipus coneguts. Si això falla intenta esbrinar el tipus a partir del contingut del fitxer. Podeu canviar la llista de fitxers coneguts i les accions associades amb la pàgina Associacions de fitxer del diàleg Arranjament Configura Konqueror... .

Fer clic amb el &BMR; a sobre d'un fitxer o nom de carpeta essencialment produirà el mateix efecte que el clic esquerra a excepció que ho fa en una nova finestra del &konqueror;, a menys que la casella Obre els enllaços a una pestanya nova en comptes d'una finestra nova hagi estat seleccionada a la pàgina General del diàleg Arranjament Configura Konqueror.... El &konqueror; pot obrir enllaços de pàgines i Adreces d'interès, com les entrades Inici, Amunt, Endavant i Enrere en una nova pestanya o finestra.

Si manteniu premuda la tecla &Maj; mentre premeu el &BMR; s'obrirà l'enllaç en el fons.

## Menús del &BDR;

Fent clic amb el &BDR; a sobre de gairebé qualsevol part de la finestra del &konqueror; apareixerà el menú contextual apropiat.

Si heu habilitat l'opció El clic dret va enrere a l'historial en la configuració del &konqueror;, un simple clic dret serà l'equivalent a fer clic a sobre del botó Enrere. En aquest cas podreu accedir al menú contextual movent el ratolí amb el botó dret premut.

Sobre la barra de títol

- Fer clic dret a sobre de qualsevol espai buit de la barra de títol mostrarà el menú de la barra de títol, permetent-vos controlar la posició de la finestra del &konqueror; així com la decoració aplicada a totes les finestres de programa del &kde;.

Sobre la barra d'eines principal

- Fer clic dret a sobre de qualsevol àrea buida de la barra d'eines mostra el menú de la barra d'eines. El podeu usar per a controlar a on restarà; a la part superior, inferior, esquerra o dreta de la finestra del &konqueror;. També podeu usar el menú de la barra d'eines per ajustar la mida dels botons a la barra d'eines, i si es mostren com a icones, text o ambdós.

Sobre la barra d'eines de localització

- Fer clic dret en el quadre d'entrada per als &URL; realitzarà operacions de talla, copia, enganxa o neteja en dita àrea, o per a canviar les característiques de la Compleció de text automàtica.

En una vista

- Si feu clic dret a sobre de qualsevol espai buit d'una vista aleshores apareixerà un menú que contindrà, entre d'altres opcions, les ordres de navegació Amunt, Enrere, Endavant i Refresca.

Sobre un fitxer o carpeta

- Aquesta és una característica molt útil. Fer clic dret a sobre del nom o icona de qualsevol fitxer o carpeta no tan sols «selecciona» dit element sinó que també farà aparèixer un menú que us permetrà Tallar, Moure, Copiar o Eliminar l'element de diverses maneres, obrir-lo amb el programa de la vostra elecció, reanomenar-lo, o editar el tipus de fitxer o les propietats.

Sobre la barra d'estat

- Fer clic dret a sobre de la barra d'estat a la part inferior d'una finestra o d'una vista afegirà o eliminarà una vista dintre de la finestra del &konqueror;.

## Visualitzar l'ajuda, pàgines man i info

Podeu veure l'ajuda del &kde;, les pàgines Man i Info de &UNIX; directament en el &konqueror;, sense caldre iniciar el KHelpCenter.

Per a veure una pàgina d'ajuda del &kde;, introduïu `help:/`nom_aplicació`` (per exemple `help:/kmail`) a la barra d'eines de localització de la finestra del &konqueror;.

Si voleu llegir pàgines Man de &UNIX; el &konqueror; us ho posa fàcil. Per exemple introduïu `man:/touch` o `#touch` dintre de la barra d'eines de localització per a veure la pàgina de l'ordre `touch`.

Per a navegar per les pàgines Info de &UNIX;, introduïu `info:/dir`, això us durà al nivell superior del directori Info, després simplement haureu de fer clic a sobre dels enllaços correctes per trobar la pàgina que cerqueu. Alternativament, useu `info:/`nom_ordre`` per anar directament cap a la pàgina que desitgeu.

Malauradament, les pàgines d'ajuda del &kde; estan emmagatzemades de manera que no es puguin veure des d'altres navegadors. Si realment us cal fer això, la única possibilitat és connectar-se a Internet i visitar http://docs.kde.org.