# El manual de &marble;

## Introducció

Logotip de &marble; Logotip de &marble;

Benvingut a &marble;, un petit globus interactiu i atles geogràfic que posa el món a les vostres mans. Igual que un atles real o un globus convencional, &marble; permet moure-us lliurement a través del seu mapa i cercar llocs. A més &marble; permet apropar i tenir molts punts de vista diferents sobre la superfície de la Terra. En la seva configuració per omissió &marble; compta amb 11 punts de vista diferents: Atlas, OpenStreetMap, Vista de satèl·lit, La terra de nit, Mapa històric, 1689, Lluna, Mapa simple, Precipitació (desembre), Precipitació (juliol), Temperatura (desembre) i Temperatura (juliol).

&marble; ve amb una petita base de dades de més de 12.000 emplaçaments (ciutats, muntanyes, volcans) que es poden cercar i que estan integrats amb la Viquipèdia. A més, podeu mesurar distàncies utilitzant &marble; entre múltiples punts de mesura que es poden establir amb llibertat.

El &marble; és programari lliure i està llicenciat sota la Llicència pública general de &GNU;.

## Guia d'inici ràpid de &marble;: Navegació

Així és &marble; la primera vegada que l'executeu, ja sigui amb Aplicacions Educació Marble (Globus terraqüi per a l'escriptori) des del &kmenu; o amb &Alt;F2 i introduint `marble` al camp d'entrada.

Finestra principal de &marble; Finestra principal de &marble;

A la dreta podeu veure un mapa topogràfic del nostre bonic planeta. Per permetre una millor orientació, el mapa ofereix una barra d'escala a la cantonada inferior esquerra, així com una rosa dels vents a la part superior dreta. Per a navegar i controlar el punt de vista podeu utilitzar les eines a la pestanya Navegació a l'esquerra: Premeu els botons de fletxa per girar el globus. Els botons de fletxa Amunt i Avall inclinaran l'eix de la terra enrere i endavant. Els botons de fletxa Esquerra i Dreta faran que la Terra giri al voltant del seu eix físic.

Podeu aconseguir el mateix comportament mantenint premut el &BER; sobre algun lloc del globus i movent el ratolí. Utilitzant aquest estil de navegació d'arrossegar i deixar anar s'us permetrà ajustar l'angle de visió de manera molt més fàcil i precisa. Les tecles de cursor del teclat ofereixen una altra manera alternativa de canviar ràpidament les direccions.

Apropar o allunyar movent amunt i avall el control lliscant vertical. Si el ratolí té una roda també la podreu utilitzar -o simplement premeu el &BER; i el &BDR; alhora mentre moveu el ratolí cap amunt i cap avall-. Canviar el nivell d'apropament pas a pas es pot fer mitjançant els botons Apropa i Allunya situats per sobre i per sota del botó lliscant d'apropament (o amb les tecles + i - en el teclat).

Depenent de la resolució del mapa l'apropament us proporcionarà més detalls. Apareixeran les ciutats més petites i utilitzant el mapa topogràfic podreu apreuar que les línies de les costes es proporcionen en forma de gràfics vectorials.

En cas que us perdeu sempre es pot restablir l'angle de visió i el nivell d'apropament al punt de partida: Simplement premeu el botó Casa vostra (o el botó Inici en el teclat). Per definir l'emplaçament d'inici a la posició actual (al centre del mapa) feu clic a Estableix el vostre emplaçament al menú Adreces d'interès.

Un clic a la barra d'estat amb el &BDR; ofereix un menú que us permetrà personalitzar l'aparença de la barra d'estat. Podeu mostrar la posició, l'altitud, el nivell del mosaic actual i un indicador de progrés que mostri l'estat de la descàrrega de les dades del mapa.

## Escollir diferents vistes de mapa per al &marble;

El &marble; ve amb 11 vistes diferents: Atlas, OpenStreetMap, Vista de satèl·lit, La terra de nit, Mapa històric, 1689, Lluna, Mapa simple, Precipitació (desembre), Precipitació (juliol), Temperatura (desembre) i Temperatura (juliol). Podeu escollir entre aquests fent clic a la pestanya Vista de mapa a la part inferior del quadre d'eines de &marble;:

Vistes de mapa al &marble; Vistes de mapa al &marble;

- Atlas: Un mapa topogràfic clàssic. Utilitza línies vectorials («MicroWorldDataBase II») per marcar les costes, fronteres dels països, &etc; i gràfics de mapa de bits («SRTM30») per crear el relleu de l'altitud.

- OpenStreetMap: Un mapa de carreteres global creat pel projecte OpenStreetMap (OSM). OSM és una comunitat oberta que crea mapes editables lliures. Les dades OSM s'han renderitzat amb Mapnik.

- Vista de satèl·lit: La Terra vista des de l'espai. El mapa està basat en les belles imatges de la NASA «Blue Marble Next Generation» (Següent generació del &marble; blau). Crèdits: Observatori de la terra de la NASA.

- La terra de nit: Aquesta imatge dels llums de ciutats de la Terra ha estat creada a partir del programa de satèl·lits meteorològics de defensa (Defense Meteorological Satellite Program -DMSP-) sistema d'escaneig de línies operacional (Operational Linescan System -OLS-).

- Mapa històric, 1689: Mapamundi històric de l'any 1689 creat a Amsterdam per G. van Schagen.

- Lluna: Un mapa de la lluna. El mapa es basa en dades de la missió «Clementine» (UVVIS Basemap Mosaic) Credits: NASA/SDIO, Cortesia del Programa de Recerca Astrogeològica USGS.

- Mapa simple: Un mapa simple. Utilitza línies vectorials per a dibuixar la línia de la costa i les fronteres de països, &etc;

- Precipitació (Desembre): Un mapa que mostra la precipitació mitjana al desembre.

- Precipitació (Juliol): Un mapa que mostra la precipitació mitjana (pluja/neu/pedra/etc) al juliol.

- Temperatura (Desembre): Un mapa que mostra la temperatura mitjana al desembre.

- Temperatura (Juliol): Un mapa que mostra la temperatura mitjana al juliol.

## Cercar llocs utilitzant &marble;

&marble; ve amb una petita base de dades de més de 12.000 ciutats (des de ) i algunes muntanyes i volcans. Podeu trobar un emplaçaments teclejant el seu nom en la línia de cerca a la part superior del quadre d'eines. Si no esteu segur de l'ortografia (&marble; sempre utilitza el nom natiu en lletres llatines). Quan comenceu a escriure, apareixeran suggeriments sota de la línia de cerca de la següent manera:

Cercant llocs al &marble; Cercant llocs al &marble;

Quan premeu &Intro;, els executors de &marble; consultaran ambdues cerques; en línia i fora de línia per retornar dades de més utilitat.

Hi ha disponibles els següents executors de cerca en línia:

- Nominatim: Una cerca en línia i servei de geocodificació inversa, emprant les dades des de .

- HostIP: Una geocodificació inversa basada en l'adreça IP, emprant les dades des de .

Hi ha disponibles els següents executors de cerca fora de línia, depenent del programari addicional i les dades que tingueu instal·lades:

- Base de dades local: Es cerquen totes els noms de lloc en tots els documents oberts. Per descomptat, això inclou les vostres adreces d'interès.

- Monav: Un servei de cerca per a quan s'està desconnectat emprant les dades de la informació de ruta fora de línia des de Monav, basada en dades OSM.

- Gosmore: Un servei de geocodificació inversa per a quan s'està desconnectat emprant les dades de la configuració Gosmore.

Una vegada trobeu la vostra cerca al mapa podreu fer clic en la seva etiqueta o símbol amb el &BER;. Apareixerà un menú emergent que us permetrà recuperar més informació sobre el nom de lloc. Després de fer clic al nom de l'emplaçament al menú emergent, es mostrarà un diàleg amb un full de dades, tal com:

Full de dades al &marble; Full de dades al &marble;

A la primera pestanya del diàleg es proporcionen algunes dades molt bàsiques, com el nom, les coordenades i la bandera del país on pertany el lloc. A més, es mostren els números de població de de les ciutats, així com l'elevació de les muntanyes. Si el vostre ordinador està connectat a Internet i esteu en línia, el &marble; intentarà connectar-se a la popular enciclopèdia d'Internet Viquipèdia. Si hi ha disponible algun article de Viquipèdia que coincideix amb el lloc seleccionat, &marble; el mostrarà en la segona pestanya del diàleg.

## Ubicar-vos amb &marble;

A més de cercar llocs, &marble; pot mostrar els itineraris possibles entre dos llocs o més. Voleu planejar una excursió amb bicicleta a un bosc proper? Us calen instruccions de guia per arribar a una adreça en una ciutat estrangera? Feu clic a la pestanya Itineraris a la part inferior del quadre d'eines de &marble; per començar a planificar el vostre viatge.

### Crear un itinerari nou

A la pestanya Itineraris veureu dos botons verds A i B. Introduïu l'adreça d'inici en el camp d'entrada que hi ha al costat del botó A, l'origen de l'itinerari. Premeu &Intro; o feu clic sobre el botó Cerca per trobar els llocs assenyalats corresponents. Es mostrarà una petita animació de progrés del progrés mentre espereu que acabi. Utilitzant el terme de cerca Weavers Lane, London, el resultat serà similar a la captura de pantalla a sota:

Cerca d'una adreça al &marble; Cerca d'una adreça al &marble;

Els llocs assenyalats que es mostren a la llista per sota dels camps d'entrada també es mostren en el mapa. El primer resultat se selecciona automàticament com a punt inicial de l'itinerari. En el mapa, aquesta posició s'indica utilitzant la mateixa icona A que té el botó que hi ha al costat del camp d'entrada d'origen de l'itinerari. Si el primer resultat no és l'origen de l'itinerari que desitgeu, feu clic a qualsevol altre resultat que s'ajusti a la nova posició d'origen. Podeu fer clic sobre seu en la llista de resultats o en la seva icona al mapa per aconseguir-ho. L'origen de l'itinerari escollit en l'actualitat sempre s'indica utilitzant la icona A.

Una vegada seleccionat l'origen de l'itinerari, seguirem introduint la destinació del nostre viatge. El procediment és el mateix: Introduïu l'adreça de destinació en el camp d'entrada que hi ha al costat del botó B, premeu &Intro; i seleccioneu l'element desitjat a la llista de resultats.

Us heu adonat que el botó Cerca ha desaparegut i se substitueix per un botó Obtén indicacions? El &marble; està indicant que s'ha introduït correctament tota la informació necessària per a calcular un itinerari. Feu clic al botó Obtén indicacions per obtenir un itinerari adequat. Si la vostra destinació és el terme de cerca Sun Walk, London, el resultat serà similar a aquesta captura de pantalla:

Resultat d'un itinerari al &marble; Mostrant un itinerari al &marble;

Si la posició d'origen (o de destinació) ja és visible a la pantalla, potser resulti més convenient seleccionar-la directament al mapa. Per fer-ho, feu clic al botó A (o B) al costat del camp d'entrada. Seleccioneu Des del mapa en el menú que apareixerà. Una vegada hi feu clic, s'activarà el mode d'entrada al mapa: El següent clic sobre una posició en el mapa es convertirà en l'inici (o final) del vostre viatge. El cursor del ratolí es convertirà en una creu per facilitar una selecció precisa. La posició seleccionada s'inclourà en l'itinerari i serà marcada en el mapa. Per a cancel·lar la selecció, feu clic al botó de nou o premeu la tecla &Esc;.

També es proporciona una selecció alternativa d'origen i de destinació de l'itinerari a través del menú contextual del mapa: Feu clic amb el &BDR; sobre l'emplaçament desitjat i seleccioneu Indicacions des d'aquí o Indicacions cap aquí, respectivament.

### Perfils de l'itinerari

Quin itinerari escollir dependrà del tipus de vehicle que utilitzareu (si n'hi ha cap). Li podeu dir això al &marble; i altres preferències utilitzant els perfils de l'itinerari. Cada perfil conté les preferències per a un determinat escenari d'itineraris. En el primer inici, &marble; crea quatre perfils comuns: Cotxe (més ràpid), Cotxe (més curt), Bicicleta i Vianant.

Els exemples en les seccions anteriors utilitzen el perfil Cotxe (més ràpid). Tornem a l'últim itinerari amb un perfil diferent: Seleccioneu l'opció Vianant al quadre combinat Perfil. Ara, l'itinerari es veurà així:

Itineraris de vianant amb &marble; Itineraris de vianant amb &marble;

L'itinerari proposat s'ha escurçat a causa que ara també s'inclouen les voreres en el càlcul del millor itinerari.

Si voleu modificar un dels perfils per omissió, seleccioneu-lo al quadre combinat Perfil i feu clic a l'enllaç Configura. S'obrirà una finestra nova.

Configuració del perfil de l'itinerari al &marble; Configuració del perfil de l'itinerari al &marble;

El costat esquerre permet configurar quins dorsals d'itineraris es consulten per als itineraris. Hi ha set o més dorsals suportats per &marble;, alguns treballen en línia i els altres fora de línia. Els en línia requereixen una connexió a Internet per a consultar un itinerari. Els d'ús desconnectat funcionen sense connexió a Internet, però requereixen descarregar i instal·lar mapes d'itineraris amb antelació. Els dorsals d'itineraris suportats són

- Gosmore: Un servei d'itineraris per a quan s'està desconnectat que també serveix com a dorsal per al vostre servei d'itineraris en línia.

- Mapquest: Un servei d'itineraris per a quan s'està connectat que proporciona instruccions pas a pas avançades.

- Monav: Un servei d'itineraris per a quan s'està desconnectat que és molt ràpid, fins i tot en el càlcul d'itineraris molt grans.

- OSRM: Un servei d'itineraris per a quan s'està connectat que és molt ràpid, fins i tot en el càlcul d'itineraris molt grans.

- OpenRouteService: Un servei d'itineraris per a quan s'està connectat que també genera instruccions per conduir (es limiten a Europa).

- Routino: Un servei d'itineraris per a quan s'està desconnectat amb una configuració molt flexible.

- Yours: Un servei d'itineraris per a quan s'està connectat que opera a tot el món (però li falten instruccions per conduir).

Un cop seleccionat i activat un dorsal d'itineraris al costat esquerra s'inclourà en les consultes, podeu modificar la seva configuració al costat dret. La configuració dependrà de cada dorsal.

A més de la configuració dels quatre perfils per omissió, podeu afegir perfils nous i eliminar els ja existents en la configuració de &marble; a la pàgina Itineraris.

### Ajustar els itineraris

&marble; us permet modificar diversos aspectes de l'itinerari per a un ajust més fi: Canviar les opcions de l'itinerari, inserir punts de pas, moure o eliminar punts existents. La modificació de les opcions de l'itinerari ja s'ha discutit en la secció anterior, pel que ara ens concentrarem en la gestió dels punts de pas.

La inserció de punts de pas es realitza mitjançant arrossega i deixa en el mapa. Cada vegada que moveu el punter del ratolí per sobre de qualsevol part de l'itinerari (excepte per sobre dels punts de viatge existents), apareixerà una icona de bandera verda per indicar que és possible inserir un punt de pas. Per iniciar l'operació d'inserció, feu clic amb el &BER;. Moveu el punter del ratolí cap a la nova posició desitjada mentre manteniu premut el &BER;. Apareixeran línies blaves des dels punts de pas més propers cap a la nova posició:

Afegint punts de pas a un itinerari al &marble; Inserint un punt de pas al &marble;

El nou punt de pas s'inserirà entre els punts de pas existents una vegada deixeu anar el &BER;. Alhora es dibuixarà l'itinerari existent amb punts per indicar que conté informació obsoleta. En segon pla, es prepararà un nou itinerari que substituirà l'obsolet de forma automàtica.

També és possible afegir punts de pas abans de l'inici o després del final de l'itinerari. Per fer-ho, seguiu les instruccions anteriors per a inserir un nou punt de pas, però premeu &Ctrl; mentre moveu el ratolí. Apareixerà una línia blava des del principi o el final de l'itinerari. El seu origen indicarà on s'afegirà el nou punt de pas.

Els punts de pas existents es poden moure lliurement per tot el mapa. Moveu el punter del ratolí per sobre d'un punt de pas i arrossegueu-lo al seu nou emplaçament. Un cop alliberat, l'itinerari s'actualitzarà de forma automàtica.

Per excloure punts de pas de l'itinerari, eliminar-los. Ho podeu fer utilitzant el botó Elimina que hi ha al costat del camp d'entrada del punt de pas o fent clic amb el &BDR; sobre el punt de pas en el mapa. Al menú contextual, escolliu Elimina aquesta destinació. Per iniciar un itinerari totalment nou, elimineu tots els punts de pas.

### Carregar, desar i exportar els itineraris

Podeu desar els itineraris en el format kml (Keyhole Markup Language -llenguatge de marques Keyhole-) i carregar-los de nou en un moment posterior -al mateix ordinador o en un dispositiu diferent amb Marble-, o compartir-los amb els vostres amics o altres aplicacions que puguin llegir fitxers kml (com «Google Earth»). Per a desar un itinerari a un fitxer .kml, feu clic sobre la icona Desa a la part inferior de la pestanya Itineraris. El proper diàleg Desa us permetrà triar un nom de fitxer per a desar l'itinerari. Es carreguen de manera similar, començant amb la icona Obre a la part inferior de la pestanya Itineraris. Seleccioneu en el diàleg el fitxer d'itinerari .kml per obrir i el Marble la carregarà.

Els itineraris planificats en &marble; es poden utilitzar en altres aplicacions o dispositius de navegació que suportin gpx (el format eXchange per al GPS) o formats equivalents. Si el vostre dispositiu de navegació no suporta gpx directament, podeu utilitzar una utilitat de conversió com «gpsbabel» per convertir un fitxer gpx exportat per &marble; a un format adequat. L'exportació d'un itinerari en &marble; s'inicia des del menú contextual de l'itinerari en el mapa. Feu clic amb el &BDR; en qualsevol punt de l'itinerari. Al menú contextual que apareix, seleccioneu Exporta itinerari...:

Exportant un itinerari al &marble; Exportant un itinerari al &marble;

Introduïu el nom de fitxer desitjat en el següent diàleg de desat. L'extensió del nom de fitxer haurà de ser `gpx` per emmagatzemar en format gpx o `kml` per emmagatzemar en format kml (Keyhole Markup Language -llenguatge de marques Keyhole-). Tingueu en compte que el format intern de &marble; és kml, en cas de dubte, deseu els itineraris com kml i sols empreu gpx per a compartir-los amb altres aplicacions que no puguin llegir fitxers kml.

## Mesurar distàncies amb &marble;

Com ja s'ha esmentat, &marble; sempre mostra una barra d'escala dinàmica a la part inferior esquerra per estimar les distàncies en el mapa. Per a una millor orientació, també es proporciona una rosa dels vents a la part superior dreta d'aquestes superposicions. Però encara hi ha més: &marble; permet mesurar distàncies entre dos o més punts en la Terra. Per fer-ho, feu clic als respectius punts en l'ordre correcte sobre el globus utilitzant el &BDR;. Amb cada clic apareixerà un menú emergent que us permetrà afegir un punt de mesura (Afegeix un punt de mesura), o eliminar tots els punts de mesura (Elimina els punts de mesura):

Mesurant amb &marble; Mesurant distàncies amb &marble;

Una vegada afegits com a mínim dos punts de mesura, la distància total es mostrarà a la part superior esquerra del mapa. &marble; assumirà una Terra esfèrica per a totes les mesures, el qual serà prou precís en la majoria dels casos.

## Descarregar regions del mapa

Pre-instal·lat amb un conjunt de mapes, el &marble; estarà llest per utilitzar. En ampliar algun lloc, es descarregaran en segon pla les parts més detallades del tema del mapa actual. Això funcionarà sempre que hi hagi disponible una excel·lent connexió a Internet. Què fer, però, quan es viatja a una ciutat estrangera, on no hi ha disponible una connexió constant a Internet per descarregar els mapes? Planifiqueu amb antelació i descarregueu les regions del mapa que s'utilitzaran.

Per entendre el que cal descarregar per mostrar determinades parts del mapa estant desconnectat, vegem breument el concepte de mosaics, que &marble; utilitza internament. Un mosaic és una imatge que correspon a una certa part del mapa. Els mosaics estan disposats per &marble; un al costat de l'altre per formar la imatge del mapa que us mostra. Depenent del mode de projecció seleccionat, els mosaics estaran disposats per formar un rectangle (projecció de mapa pla, a l'esquerra) o una esfera (projecció de globus, a la dreta):

Projeccions de &marble; Mosaics al nivell 1 en projecció de mapa pla (a l'esquerra) i de globus (a la dreta)

Per apropar en aquesta vista, cal mostrar més detalls. Els mosaics que es mostren en les dues captures de pantalla de dalt són massa bastes. &marble; reconeixerà automàticament aquests canvis i canvia al següent nivell del mosaic, on les imatges proporcionaran més detalls. Succeirà el següent: Com més apropeu, major serà el nivell del mosaic. El següent esquema il·lustra el nombre diferent de mosaics (acolorit) corresponent a la mateixa regió del mapa amb diferents nivells del mosaic:

Nivells del mosaic al &marble; Diferents nivells del mosaic al &marble;

Quan descarregueu una regió del mapa per a un ús desconnectat, és necessari que descarregueu tots els mosaics de dita regió per a tots els nivells del mosaic que utilitzareu. A causa de la connexió entre els nivells del mosaic i els nivells d'apropament, podeu pensar en ells com en la descàrrega de tots els mosaics en els nivells d'apropament que utilitzareu.

Per aconseguir això per a una determinada regió, feu-la visible a la pantalla, apropant i movent el globus. Ara obriu el diàleg Descarrega una regió en el menú Fitxer. Manteniu seleccionada l'opció Regió visible per descarregar els mosaics que corresponen a la regió del mapa visible a la pantalla. A continuació, seleccioneu l'interval de nivell del mosaic (interval d'apropament) que voleu descarregar. El primer camp correspon als més petits, el segon camp correspon al nivell dels mosaics més grans a baixar. També es descarregaran els mosaics en els nivells intermedi. &marble; mostrarà quants mosaics (imatges) calen descarregar-se i actualitzarà aquest número cada vegada que canvieu la regió o el rang de nivell dels mosaics.

Diàleg de descàrrega de regions al &marble; Diàleg de descàrrega de regions al &marble;

El nivell del mosaic corresponent al nivell d'apropament actual es mostra a la barra d'estat a la part inferior. Tingueu en compte que potser haureu de configurar &marble; per mostrar aquesta informació: Feu clic amb el &BDR; sobre la barra d'estat i seleccioneu Mostra el nivell de zoom del mosaic.

Seleccioneu Bé per iniciar la descàrrega de la regió del mapa. La barra de progrés de &marble; mostrarà el progrés de la descàrrega (si està activada).

En el cas que no conegueu les coordenades de la regió del mapa a descarregar, les podeu introduir fent clic sobre l'opció Especifica una regió. La regió del mapa visible a la pantalla serà ignorada en aquest cas.

Podeu seguir utilitzant &marble; mentre el diàleg Descarrega una regió romà obert. Això és d'utilitat per posar a la cua vàries descàrregues per a regions o intervals del mosaic diferents. Simplement seleccioneu Aplica en comptes de Bé per iniciar la descàrrega de la regió del mapa.

## Referència d'ordres

### Menús i dreceres de teclat

#### El menú Fitxer

&Ctrl;O Fitxer Obre...

- Obre un fitxer de mapa.

&Ctrl;N Fitxer Descarrega mapes...

- Mostra el diàleg Obtén novetats candents per descarregar mapes addicionals per a &marble;, entre altres, els mapes de Mart i Venus.

Fitxer Descarrega una regió...

- Mostra el diàleg Descarrega una regió per descarregar les dades del mapa en diferents nivells d'apropament per a un ús desconnectat. Per a més informació, veure Descarregar regions del mapa.

&Ctrl;S Fitxer Exporta el mapa...

- Exporta una captura de pantalla del mapa de &marble; a un fitxer d'imatge.

&Ctrl;P Fitxer Imprimeix...

- Imprimeix una captura de pantalla del mapa de &marble;.

Fitxer Vista prèvia d'impressió...

- Obre una finestra que mostra una vista prèvia del mapa a imprimir.

Fitxer Treballa desconnectat

- Si seleccioneu aquesta opció, &marble; ja no descarregarà dades de mapes a través d'Internet. La funció de cerca es restringirà a la base de dades local. No es podran rebre itineraris nous.

&Ctrl;Q Fitxer Surt

- Surt de &marble;.

#### El menú Edita

&Ctrl;C Edita Copia el mapa

- Copia una captura de pantalla del mapa de &marble; en el porta-retalls global.

Edita Copia coordenades

- Copia les coordenades actuals en el porta-retalls global.

#### El menú Visualitza

Visualitza Emplaçament actual

- Alterna el mostrar la pàgina de l'emplaçament en el plafó de l'esquerra. Si hi ha connectat un dispositiu GPS amb l'ordinador, &marble; mostrarà la longitud i la latitud del vostre emplaçament actual.

Visualitza Punts de mira

- Alterna el mostrar una simple creu al centre del mapa.

F5 Visualitza Redibuixa

- La part actualment visible del mapa és descarregada de nou i es torna a dibuixar sobre la pantalla.

Visualitza Rètols informatius

- En aquest submenú podreu bloquejar la posició dels rètols informatius i mostrar o ocultar els connectors que heu activat a la pàgina Connectors del diàleg de configuració de &marble;.

Visualitza Serveis en línia

- El connector Viquipèdia mostra els articles de la Viquipèdia amb referència geogràfica com una icona en el mapa. Un clic sobre la icona llançarà una finestra del navegador mostrant el lloc de referència. Les dades es proporcionen a través d'un servei web mitjançant GeoNames.org. Així mateix, un connector Fotos ofereix fotos mitjançant el lloc d'intercanvi de fotos FlickR.

Visualitza Núvols

- Mostra en temps real la coberta de núvols. Un mapa en temps real dels núvols, que s'actualitza cada 3 hores. Utilitza imatges dels satèl·lits GOES, METEOSAT i GMS descarregades des de la pàgina d'imatges de satèl·lits geoestacionaris de la universitat de Dundee. Crèdits: Hari Nair, projecte Xplanet.

Visualitza Atmosfera

- Mostra la reflexió difusa de l'atmosfera al voltant de la Terra.

Visualitza Control del sol...

- Mostra el Control del Sol, on podreu establir la data i l'hora, la velocitat en temps de la simulació, el Ombrejat solar i centrar el mapa a la posició del Sol.

#### El menú Arranjament

Arranjament Mostra barra d'eines

- Alterna la visualització de la barra d'eines.

Arranjament Mostra la barra d'estat

- Alterna la visualització de la barra d'estat.

F9 Arranjament Mostra el tauler de navegació

- Alterna la visualització del tauler de navegació a la part esquerra de la finestra principal.

&Ctrl;&Maj; F Arranjament Mode de pantalla completa

- Alterna entre la vista normal i la de pantalla completa. En la vista de pantalla completa, la barra de títol restarà oculta i la finestra de l'aplicació real serà canviada de mida a pantalla completa.

Arranjament Configura El globus terraqüi virtual &marble;...

- Mostra el diàleg de configuració del &marble;.

#### El menú Ajuda

&help.menu.documentation;

## Configurar &marble;

### Configurar la vista

El diàleg de configuració de la vista El diàleg de configuració de la vista

Distància

- La unitat que s'utilitz per mesurar l'altitud, longitud i distàncies (&pex; quilòmetres, milles, peus).

Angle

- Especifica la notació dels angles en les coordenades: Per omissió s'utilitza la notació de graus-minuts-segons lloc (&pex; 54°30'00"). Com a alternativa es poden escollir graus decimals (&pex; 54,5°).

Imatge estàtica

- Especifica la qualitat del mapa que es mostra mentre que no hi ha entrada de l'usuari. Normalment això permet una alta qualitat del mapa mentre la velocitat no sigui una preocupació.

Sistema gràfic

- Especifica el sistema de gràfics -X11 natiu o Ràster (renderització per programari)- que &Qt; utilitza per dibuixar el mapa. El canviar aquesta opció podria ser una bona idea si hi ha problemes de rendiment amb els controladors de gràfics del sistema.

Durant les animacions

- Especifica la qualitat de mapa que es mostrarà durant les animacions del mapa (&pex; mentre s'arrossega el globus). Sobretot en màquines lentes, és aconsellable establir aquesta opció a Qualitat baixa ja que això donarà una major velocitat.

Mostra els noms

- Els llocs sovint tenen noms diferents en idiomes diferents. L'etiqueta al mapa pot mostrar el nom en l'idioma de l'usuari. Alternativament, es pot mostrar el nom en l'idioma oficial i en l'alfabet d'aquest lloc.

Tipus de lletra del mapa per omissió

- El tipus de lletra per omissió que s'utilitzarà en el mapa.

### Configurar la navegació

El diàleg de configuració per a la navegació El diàleg de configuració per a la navegació

Arrossega l'emplaçament

- En arrossegar el ratolí hi ha dos comportaments estàndard quan es tracta d'un globus terraqüi virtual: L'emplaçament sota el punter del ratolí seguirà amb exactitud al cursor: Com a resultat, &pex; és possible que el pol nord no resti sempre a la part superior, el qual pot generar confusió. Per omissió, el &marble; s'assegura que el nord està sempre a la part de dalt, el que es tradueix en un comportament de arrossega en el qual l'emplaçament sota el punter del ratolí se «separa» una mica del cursor.

En arrencar

- Per omissió, el &marble; mostra l'emplaçament de casa immediatament després d'iniciar l'aplicació. Com a alternativa, també es pot mostrar l'última posició que estava activa quan l'usuari va sortir de l'aplicació.

Anima el desplaçament fins a l'objectiu

- En cercar un emplaçament, el &marble; es pot moure instantàniament al nou emplaçament o pot mostrar una animació del viatge des del lloc anterior fins al nou.

### Configurar la memòria cau i el servidor intermediari

El diàleg de configuració per a la memòria cau i l'intermediari El diàleg de configuració per a la memòria cau i l'intermediari

Cau

- &marble; utilitza dues memòries cau: La memòria física, necessària per mantenir les dades del mapa en la memòria de l'ordinador. Augmentant el valor fareu que l'aplicació respongui millor. La memòria cau del disc dur s'utilitza per a la descàrrega de continguts des d'Internet (per exemple, dades de la Viquipèdia o del mapa). Disminuïu-lo si voleu estalviar espai al disc dur i si l'ús elevat d'Internet no és un problema.

Servidor intermediari

- La configuració del servidor intermediari per a la vostra intranet local. Si us plau, deixeu-ho en blanc si no hi ha intermediari.

### Configurar els itineraris

El diàleg de configuració dels itineraris El diàleg de configuració dels itineraris

Afegeix

- Obre una finestra on podreu afegir un nou perfil de l'itinerari.

Configura

- Obre una finestra on es podrà configurar el perfil de l'itinerari seleccionat.

Elimina

- Elimina el perfil de l'itinerari seleccionat.

Mou amunt

- El perfil de l'itinerari seleccionat es mourà cap amunt un sol pas. Apareixerà abans del que estava prèviament a sobre seu.

Mou avall

- El perfil de l'itinerari seleccionat es mourà cap avall un sol pas. Apareixerà després del que estava prèviament a sota seu.

### Configurar els connectors

L'estri Configuració del connector és el lloc per activar (o desactivar) els rètols informatius, els serveis en línia i altres connectors que afecten a l'aparença de &marble;. Els connectors actius apareixen en el menú Visualitza, on podreu canviar la seva visibilitat.

El diàleg de configuració per als connectors El diàleg de configuració per als connectors

Cada connector es pot activar i desactivar mitjançant la casella de selecció a l'esquerra. Alguns connectors ofereixen més opcions de configuració, a les quals es pot accedir fent clic a la icona de l'eina a la dreta.

Connector APRS de radioaficionats

- Rep les dades des del sistema automàtic d'informe de paquets a través d'Internet, un fitxer o un dispositiu sèrie. La posició i l'estat dels remitents de dades es mostra al mapa i s'actualitza en temps real.

Brúixola

- Mostra una brúixola en el mapa.

Punts de mira

- Activeu això per mostrar una petita creu al centre del mapa.

Connector GeoRenderer

- Aquest connector dibuixa el contingut del mapa (&pex; proporcionat a través d'un fitxer KML).

Graella de coordenades

- Un connector que mostra una graella de coordenades.

Barra d'escala

- Aquest és un element flotant que mostra l'escala del mapa.

Navegació

- Mostra el control del ratolí per apropar i moure com un element flotant sobre el mapa.

Mapa general

- És un element flotant que mostra un mapa global petitet.

Fotos

- Descarrega automàticament imatges d'arreu del món d'acord amb la seva popularitat

Indicador del progrés de la baixada

- Un gràfic circular a la part superior del mapa que mostra el progrés de les descàrregues en curs.

Connector d'estels

- Un connector que mostra el cel estelat.

Meteorologia

- Descarrega la informació meteorològica de les ciutats i les mostra en el mapa.

Articles de la Viquipèdia

- Descarrega automàticament articles de la Viquipèdia i els mostra en la posició correcta del mapa.

## Preguntes i respostes

No puc veure casa meva en el mapa? Per què haig d'utilitzar &marble; si ja hi ha Google Earth?

&marble; aspira a ser un navegador geogràfic educatiu, ràpid i senzill, que alhora es pugui executar sobre qualsevol plataforma reconeguda per &Qt;. Encara que és interessant disposar de mapes de gran resolució, aquests no són necessàriament útils per a tots els usuaris ni en cada cas d'ús (de la mateixa manera que no feu servir un processador de text complet quan el que us cal és un simple editor). A demés, tingueu en compte que &marble; és programari lliure i es basa en dades que poden ser redistribuïdes lliurement de la mateixa manera en que s'aplica al programari lliure.

Perquè és tan ràpid el &marble; si encara que no tinc acceleració per maquinari? / Perquè el &marble; no funciona fluït amb la meva targeta de gràfics en 3D, amb el cara que em va costar?

Tot i que representa a la terra com un globus, el &marble; no utilitza cap acceleració 3D per maquinari. Això té l'avantatge de córrer a una velocitat decent sobre qualsevol plataforma i el maquinari suportat per &Qt;. No obstant, té el desavantatge que no funciona tan bé com podria fer-ho si s'utilitza acceleració per maquinari OpenGL. &marble; només utilitza gràfics en 2D i per tant requereix d'un adaptador de gràfics que sigui ràpid en el dibuix de gràfics en 2D. Hem planejat afegir un dorsal OpenGL opcional en el futur.

Hauré de pagar pel &marble;?

No, mai. No obstant, els autors sempre acolliran els vostres comentaris. &marble; està llicenciat sota la LGPL, de manera que mai haureu de pagar per aquest programa.

Com puc col·laborar?

El &marble; no és només una aplicació, sinó també un projecte de programari lliure. Com a tal, és fàcil unir-s'hi: simplement contacteu amb nosaltres a través de la llista de correu del marble-devel (marble-devel@kde.org).

## Crèdits i llicència

&marble;

Copyright del programa, 2005-2007 &Torsten.Rahn; &Torsten.Rahn.mail;

Col·laboradors:

- &Torsten.Rahn; &Torsten.Rahn.mail;

- Inge Wallin inge@lysator.liu.se

Traductor de la documentació: &credits.Antoni.Bella;

&underFDL; &underLGPL;

## Instal·lació

### Com obtenir &marble;

&install.intro.documentation;

### Requeriments

&marble; es pot trobar sobre El lloc web de &marble; i forma part del projecte &kde;-Edu.

Podeu trobar una llista de canvis en el fitxer `ChangeLog` de la distribució de &marble;.

### Compilació i instal·lació

&marble; només es pot compilar amb la versió 4 de &Qt; així com característiques amb el suport del &kde; 4. Per a compilar &marble; amb només &Qt; 4, copieu &marble; des del repositori Git del &kde; a ~/marble i simplement feu: `cmake -DQTONLY=ON ~/marble` i `sudo make install`. Per compilar &marble; amb suport per al &kde; comproveu les instruccions sobre com compilar aplicacions &kde; al &kde; TechBase.

&documentation.index;