# &konqueror; el navegador web

Navegant per www.konqueror.org

## Connectar-se a Internet

Una vegada estigueu connectat a la Internet podreu usar el &konqueror; per a navegar per la xarxa amb tanta facilitat com l'useu per a manejar els vostres fitxers locals. Simplement introduïu un &URL; a la barra d'eines de Localització de la finestra, premeu &Intro;, i ja hi sou!

- Si useu una connexió telefònica amb mòdem, aleshores estareu usant el &kppp; o un programa de trucada similar per a realitzar la connexió.

- Si la vostra màquina està connectada a una xarxa d'àrea local (LAN) que us ofereix una connexió a Internet a través d'un intermediari (proxy), aleshores haureu de configurar el &konqueror; per a una connexió per intermediari. Ho podeu fer amb la pàgina Navegació web Intermediari del diàleg Arranjament Configura Konqueror....

- Si sou afortunat i teniu una connexió per cable d'alta velocitat, aleshores el proveïdor de serveis probablement us proporcionarà un mòdem de cable extern el qual requereix d'una connexió ethernet a la vostra màquina. Malauradament els detalls de com establir la connexió depenen del proveïdor de serveis i també en certa mesura de la distribució Linux/&UNIX; que estigueu emprant. Alguns ISP connecten als seus clients a la Internet a través d'un servidor intermediari, en aquest cas haureu de configurar el &konqueror; per a que l'usi. Podria ser que us resulti útil el cercar pels arxius de les llistes de correu del grup d'usuaris de la vostra distribució per a trobar ajuda.

Un error del tipus Màquina desconeguda normalment vol dir que el &konqueror; no pot trobar una connexió a la Internet o que heu introduït un &URL; incorrecte.

## Navegar i cercar

Una vegada establerta la connexió a la Internet, podreu navegar amb el &konqueror; com ho faríeu amb qualsevol altre navegador.

Introduïu un &URL; a la barra d'eines de localització, premeu &Intro; o feu clic esquerre en el botó Vés al costat dret de la barra d'eines de localització, i el &konqueror; descarregarà i mostrarà aquesta pàgina. Si ja l'havíeu visitat, la compleció de codi automàtica del &konqueror; us podrà ajudar a introduir aquest &URL; per segona vegada, o podríeu cercar a l'Historial en la Barra lateral. Si desitgeu emprar un dels motors de cerca, la característica de Dreceres web del &konqueror; us pot facilitar la tasca.

Feu clic esquerra a sobre d'un enllaç en la pàgina per anar cap allí.

Per obrir un enllaç en una nova instància del &konqueror;, mantenint oberta l'antiga, feu clic amb el &BMR; a sobre de l'enllaç i seleccioneu l'opció Obre en una finestra nova. Alternativament, potser desitjareu l'opció Obre en una pestanya nova. La navegació amb pestanyes permet mantenir un nombre de pàgines en una finestra del &konqueror; i així poder canviar ràpidament entre aquestes amb un sol clic del ratolí.

També podeu seleccionar el mode de vista múltiple amb les opcions Finestra Divideix la vista esquerra/dreta (&Ctrl;&Maj;L) o amb Finestra Divideix la vista superior/inferior (&Ctrl;&Maj;T) permetent-vos veure diferents pàgines simultàniament. Aquesta característica us pot resultar d'utilitat si esteu llegint un complicat conjunt de pàgines HTML, però quan ho feu, assegureu-vos que la caixa d'enllaç de la cantonada inferior dreta està buida.

Per a tornar a la pàgina prèvia useu la drecera de teclat &Alt;Cursor esquerre, el botó Enrere en la barra d'eines o l'opció Vés Enrere de la barra de menús.

De manera similar, una vegada s'hagi retrocedit podeu anar endavant usant &Alt;Cursor dret, el botó Endavant en la barra d'eines o l'opció Vés Endavant de la barra de menús.

Hi ha múltiples maneres de desplaçar-se per l'àrea de visualització. Una d'elles és utilitzant les tecles Cursor amunt i Cursor avall. També podeu utilitzar la barra de desplaçament, la roda del ratolí o les tecles Re. Pàg. i Av. Pàg..

Si voleu llegir una pàgina web molt llarga utilitzant la característica de desplaçament automàtic de &konqueror;. Inicieu el desplaçament automàtic amb &Maj;Cursor avall o &Maj;Cursor amunt. A continuació, utilitzeu aquestes tecles per augmentar o disminuir la velocitat de desplaçament. Podeu iniciar o aturar el desplaçament automàtic temporalment prement la tecla &Maj; -premeu qualsevol tecla per a desactivar aquesta funció-.

El desplaçament automàtic només funciona en el mode de vista KHTML.

Si desitgeu aturar una descàrrega per qualsevol motiu aleshores useu la tecla &Esc;, el botó Atura de la barra d'eines o l'element Visualitza Atura de la barra de menús.

Quan estigueu visualitzant una pàgina web amb la Barra d'eines HTML habilitada hauríeu de veure dues noves icones a la barra d'eines i . Useu-les per ajustar la mida del text a la pàgina si trobeu dificultats de lectura. Tot i que això funcioni dependrà de com s'hagi construït la pàgina web.

## Navegació amb pestanyes

Aquesta característica permet que el &konqueror; carregui múltiples pàgines web en la mateixa finestra, i que es pugui alternar entre aquestes emprant pàgines dividides en pestanyes. D'aquesta manera, podreu precarregar una pàgina «en segon terme» mentre llegiu tranquil·lament una altra.

Per a usar la navegació amb pestanyes, feu clic dret a sobre d'un enllaç i trieu Obre en una pestanya nova des del menú desplegable o procediu directament amb el &BMR; sobre l'enllaç. La pàgina es descarregarà i es mostrarà com és normal, però amb pestanyes al llarg de la part superior de la vista, amb una pestanya per pàgina. Feu clic del &BER; a sobre d'una pestanya per a veure-la, o useu les dreceres &Ctrl;, i &Ctrl;. per a circular entre les diferents pàgines amb pestanyes. De forma alternativa, podeu moure la rodeta del ratolí mentre el punter resta a sobre de la barra de pestanyes (evidentment, tan sols d'ús si disposeu d'un ratolí que en tingui). També, podreu obrir una nova pestanya fent doble clic a sobre d'un espai buit a la barra de pestanyes.

L'opció Obre les noves pestanyes al darrere en la pàgina General del diàleg Configura, en fer clic sobre un enllaç també descarrega la pàgina i la mostra en una nova pestanya, però la nova pàgina no serà mostrada fins que feu clic esquerra a sobre de la pestanya.

Si marqueu la casella Obre els enllaços a una pestanya nova en comptes d'una finestra nova a la pàgina General del diàleg Arranjament Configura Konqueror..., en fer clic del &BMR; a sobre d'un enllaç s'obrirà una nova pàgina amb pestanya i si manteniu premuda la tecla &Maj; mentre feu clic amb el &BMR; l'enllaç s'obrirà en una pàgina amb pestanya al fons.

En fer clic dret a sobre d'una pestanya s'obrirà un menú amb les següents opcions:

Pestanya nova (&Ctrl;T)

- Obre una pàgina nova, buida, en una vista amb pestanya. Hi podeu descarregar una pàgina web introduint l'&URL; en la barra de localització o fent una selecció des de la barra d'adreces d'interès o des de la pàgina historial en la Barra lateral.

Duplica la pestanya (&Ctrl;D)

- Per a crear una pàgina amb la pestanya duplicada.

Recarrega la pestanya (F5)

- Refresca el contingut de la pestanya actual.

Altres pestanyes

- Mostra un submenú mostrant totes les altres pestanyes. Escollint-ne una des d'aquesta llista fareu que s'activi.

Altres pestanyes Recarrega totes les pestanyes (&Maj;F5)

- Refresca el contingut de cada pestanya.

Altres pestanyes Tanca altres pestanyes

- Tanca totes les pàgines amb pestanya a excepció de la que està seleccionada.

Separa la pestanya (&Ctrl;&Maj;B)

- Aquesta opció elimina la pàgina amb pestanya que està seleccionada de la finestra actual del &konqueror; i l'obre en una nova instància del &konqueror;.

Tanca la pestanya (&Ctrl;W)

- Tanca la pàgina amb pestanya que està seleccionada.

## Dreceres web

Si estan habilitades, la característica de dreceres web del &konqueror; us permetrà enviar directament peticions a un motor de cerca o lloc web similar sense haver de visitar el lloc primer.

Per exemple, si introduïu `gg:konqueror` a la barra d'eines de localització i premeu &Intro;, se li demanarà al Google que cerqui elements relacionats amb &konqueror;.

Per va veure les dreceres web disponibles, i potser per afegir-ne algunes de pròpies, useu Arranjament Configura Konqueror... i s'obrirà la pàgina Dreceres web.

Una vegada aquí, per a crear una nova drecera web seleccioneu Nova... i apareixerà un nou diàleg demanant-vos les opcions i especificacions d'aquesta. El primer campo és un nom llegible del cercador, això és, tan sols el nom del cercador. Per exemple, Google.

En el següent camp haureu d'introduir l'&URI; que s'usarà per a fer una cerca en el motor de cerca. El text complet que s'haurà de cercar pot especificar-se com a `\{@}` o `\{0}`. La versió recomanada és `\{@}` atès que elimina totes les variables de la consulta (`nom`=`valor`) de la cadena resultant mentre que `\{0}` serà substituït per la consulta sense modificar.

Podeu usar `\{1}`... `\{n}` per especificar algunes paraules de la consulta i `\{``nom``}` per especificar el valor donat per ```nom``=`valor`` en la consulta de l'usuari. També és possible fer múltiples referències (noms, números i cadenes) a la vegada, del tipus `(\{``nom1``,``nom2``,...,"`cadena`"})`. El primer valor que coincideixi (des de l'esquerra) serà el que s'usarà com a valor de substitució per a la &URI; resultant. Una cadena entre cometes pot usar-se com a valor per omissió si no existeixen coincidències amb la llista de referència.

De tota manera, per a crear aquí una drecera web bàsica, tot el que cal és la &URI; emprada per a fer cerques en el motor de cerca. Tot seguint amb el nostre exemple anterior de Google, haurem d'introduir `http://www.google.com/search?q=\{@}&ie=UTF-8&oe=UTF-8`. Podeu saber a on col·locar `\{@}` fent una cerca en el motor de cerca en qüestió, i analitzant l'adreça &URL;. Per exemple, la feta a Google amb el &konqueror; produirà l'&URL;: http://www.google.com/search?q=konqueror&ie=UTF-8&oe=UTF-8. Ara simplement us caldrà substituir &konqueror; amb `\{@}` per a trobar l'&URI; apropiat.

En el tercer camp us caldrà introduir la drecera per a la &URI;. Per exemple, `gg` en `gg:konqueror`. En la següent opció — el menú desplegable — podreu seleccionar el joc de caràcters que s'usarà per a codificar la consulta de la cerca. Una vegada introduïdes correctament totes las opcions, premeu &Intro; i la vostra nova drecera web estarà disponible en el &konqueror;.

## Tecles d'accessibilitat

El &konqueror; accepta completament l'atribut &HTML; `accesskey` per als formularis i els enllaços. Les tecles d'accessibilitat us permeten usar el teclat per a les funcions que se solen fer amb el teclat, com ara seguir els enllaços. El benefici d'això és molt simple, que els usuaris puguin interactuar amb una pàgina amb d'altres dispositius que els dispositius apuntadors.

Aquesta característica s'habilita marcant l'opció Habilita l'activació de les tecles d'accessibilitat amb la tecla &Ctrl; en la pàgina configuració Navegació web.

Per activar les tecles d'accessibilitat en el &konqueror;, premeu i deixeu &Ctrl;. Una vegada estigui premuda, si un enllaç d'un lloc web disposa de l'atribut `accesskey`, apareixeran el(s) caràcter(s) sobre l'enllaç, que identifiquen aquelles tecles que caldria prémer. Aleshores, podeu introduir el(s) caràcter(s) associats amb l'enllaç com a una alternativa a seguir l'enllaç amb el ratolí. Per a deshabilitar les tecles d'accessibilitat, una vegada que hagin estat activades, podeu prémer &Ctrl; altra vegada.

L'ús adequat d'aquesta característica requereix que el dissenyador web de la pàgina les assigni específicament, usant l'atribut `accesskey`, una tecla d'accessibilitat per l'enllaç. Alguns dissenyadors web poden no incloure `accesskey` als seus enllaços i formularis, i en conseqüència aquesta característica no es podrà usar en les pàgines indicades.

## Identificació del navegador

Quan el &konqueror; es connecta a un servidor web envia informació identificant-se, aquesta informació es coneix com la cadena «Agent d'usuari». Molts servidors web usen aquesta informació per a personalitzar les pàgines que retornen, depenent de les prestacions dels diferents navegadors.

Malauradament, alguns llocs estan mal dissenyats, atès que només funcionen emprant un navegador que el servidor reconeix com a «vàlid». Si el &konqueror; tingués l'oportunitat d'accedir a dites pàgines funcionaria satisfactòriament amb la gran majoria de pàgines web.

Per a resoldre aquest problema, podeu canviar la identificació del navegador que envia el &konqueror;, seleccioneu la pàgina Navegació web Identificació del navegador del diàleg de configuració.

Alguns problemes en la visualització de pàgines web es poden deure a l'ús de &Java; o JavaScript. Si sospiteu que el cas podria ser aquest comproveu que estan habilitats en la secció Java i JavaScript del diàleg de configuració.

Instal·leu l'extensió UserAgent Changer des dels Connectros de &konqueror; i habiliteu-la a Arranjament Configura les extensions. Aquesta extensió afegeix un element Canvia la identificació del navegador en el menú Eines. L'ús d'aquest element us permet canviar ràpidament entre diferents cadenes d'«agent d'usuari».

## Desar i imprimir elements de la web

Quan estigueu visualitzant una pàgina web podeu desar-la (o almenys el text &HTML; o text font similar) al vostre disc local amb Fitxer Desa com a.... Si la pàgina que esteu veient empra marcs, aleshores se us oferirà l'opció Fitxer Desa el marc com a.... Si primer en voleu desar un d'específic, feu clic esquerra en dit marc.

Si la pàgina empra una imatge de fons, aleshores la podeu desar amb l'opció Fitxer Desa la imatge de fons com a....

Però si el que voleu és aquesta gloriosa fotografia de l'últim Ferrari, aleshores feu clic dret a sobre de la imatge i apareixerà un menú desplegable amb l'opció Desa imatge com.... Assegureu-vos de respectar el copyright dels propietaris, i demaneu permís abans d'usar les imatges desades d'aquesta manera per a d'altres finalitats que el vostre propi plaer de mirar-les.

Si feu clic dret a sobre d'un enllaç (el qual podria ser una imatge) i seleccioneu Desa l'enllaç com... des del menú emergent &HTML; bàsic o el text font similar aquest serà descarregat i desat al vostre disc local.

Si feu clic dret a sobre d'un enllaç (el qual podria ser una imatge) i escolliu Copia l'adreça d'enllaç es copiarà l'&URL; de l'enllaç al porta-retalls de manera que el pugueu enganxar, diguem, a un missatge de correu electrònic a un amic explicant-li les coses bones que ofereix aquest nou lloc.

Si feu clic dret a sobre d'una imatge i escolliu Copia la imatge es copiarà l'&URL; de la imatge al porta-retalls.

Per a desar una pàgina web completa, incloent les imatges, seleccioneu Arxiva la pàgina web... des del menú Eines. Tingueu en compte que aquesta característica la proporciona un connector i podria no estar instal·lat al vostre sistema. Les pàgines web es desaran com a un únic fitxer amb l'extensió `.war` i el podreu obrir fent clic esquerra a sobre del nom de fitxer en el &konqueror; executant-se en el mode gestor de fitxers.

Imprimir una copia de la pàgina que esteu visualitzant és fàcil amb l'opció de la barra de menús Fitxer Imprimeix... o Imprimeix el marc..., o amb el botó Imprimeix de la barra d'eines.

## &FTP;

&FTP;, o File Transfer Protocol (Protocol per a la transferència de fitxers), és un dels protocols més antics, i possiblement encara, la millor manera de transferir fitxers entre ordinadors a través de la Internet.

Amb &FTP; podeu veure fitxers i carpetes d'un ordinador remot com si es trobés en el vostre propi sistema, descarregar-los al vostre ordinador usant el Copia i Enganxa normals del &konqueror; o els mètodes d'arrossegar i deixar i, si es permès, transferir fitxers des del vostre ordinador cap al sistema de fitxers de l'altre ordinador. Per a provar-ho, introduïu l'&URL;

    ftp://ftp.kde.org/pub/kde

a la barra d'eines de localització i premeu &Intro;. Mentre estigueu connectat a la Internet, i mentre el lloc &FTP; del &kde; no estigui gaire ocupat, hauríeu de veure la carpeta `/pub/kde` a &kde-ftp;

Tot i que, parlant estrictament, els &URL; de &FTP; haurien de ser introduïdes començant per `ftp://` i els &URL; de WWW començant per `http://`, si les deixeu en blanc, el &konqueror; és prou hàbil per esbrinar les intencions de l'usuari i insereix aquests caràcters.

Quan accediu a un servidor &FTP;, aquest usualment requereix que li indiqueu algun tipus de nom d'usuari i contrasenya. Per a simplificar les operacions, la majoria dels servidors &FTP; que ofereixen fitxers per a la descàrrega pública accepten la paraula `anonymous` com a nom d'usuari i la vostra adreça de correu electrònic com a contrasenya, i per a facilitar aquesta tasca el &konqueror; ho fa automàticament sense que s'hi hagi d'intervenir.

Si intenteu accedir a un lloc &FTP; que no requereixi un nom d'usuari o contrasenya vàlides però que està molt ocupat per acceptar més connexions, sovint el &konqueror; interpreta el missatge d'«ocupat» com a una petició de nom i contrasenya i per aquest motiu mostrarà un diàleg requerint-vos que les indiqueu.

Els servidors preocupats per la seva seguretat requereixen un nom d'usuari i contrasenya estàndard, en aquest cas el &konqueror; us les demanarà o les podeu afegir en el mateix &URL; que introduïu a la barra de localització, com per exemple

    ftp://nom_usuari@ftp.cia.org

Aleshores el &konqueror; us demanarà la contrasenya.

El &konqueror; també té suport d'accés automàtic tal com s'especifica en un fitxer `.netrc`. Els detalls de com habilitar aquesta característica s'indiquen a http://www.konqueror.org/faq.html#netrc

## Els &URL; amb números de port

Si especifiqueu un número de port en l'&URL;, com per exemple `http://intranet.corp.com:1080`, podríeu rebre un missatge d'error del tipus «S'ha denegat l'accés a un port restringit a POST». Això es fa per motius de seguretat. Si de totes maneres us cal accedir a un servidor en aquest port, afegiu una línia

    OverridenPorts=Llista_de_ports_permesos_separats_per_comes

al fitxer `$KDEDIR/share/config/kio_httprc` o `~/.kde/share/config/kio_httprc`.

Per exemple

    OverridenPorts=23,15

(no incloure cap espai intermedi).

El &konqueror; refusarà els següents ports (la llista està en `kdelibs/kio/kio/job.cpp`):

1, 7, 9, 11, 13, 15, 17, 19, 20, 21, 22, 23, 25, 37, 42, 43, 53, 77, 79, 87, 95, 101, 102, 103, 104, 109, 110, 111, 113, 115, 117, 119, 123, 135, 139, 143, 179, 389, 512, 513, 514, 515, 526, 530, 531, 532, 540, 556, 587, 601, 989, 990, 992, 993, 995, 1080, 2049, 4045, 6000, 6667