Akarsh Simha

# Època

Una època és un instant de temps determinat (en general passat) utilitzat en astronomia com a referència per a la mesura de temps. Per tal de fer més fàcils els càlculs, els astrònoms utilitzen generalment el nombre de dies que han passat des d'un moment determinat en el temps com una forma de representar el temps en càlculs astronòmics. Aquesta referència de «punt de partida» escollit arbitràriament per al temps s'anomena època.

Una època se sol citar juntament amb les coordenades equatorials en els catàlegs astronòmics, atès que les coordenades equatorials dels objectes del cel canvien (encara que lentament) amb el temps. Les cartes estel·lars / atles impresos estan normalment marcats com a document vàlid per a una època determinada.

L'època més popular utilitzada actualment és J2000.0, (l'any julià 2000.0), el qual (gairebé exactament) correspon a l'1 de gener de 2000, a les 12:00 hores del migdia en temps UTC. Altres èpoques inclouen B1900 i B1950.

&kstars; permet l'ús de catàlegs basats en les èpoques J2000.0 i B1950.0.