# Manual d'usuari de &kappname;

## Introducció

### Què és &kappname;

&kappname; és un visor d'imatges i vídeo, ràpid i fàcil d'utilitzar per al &kde;.

&kappname; inclou tres modes principals: Navega, Visualitza i pantalla completa. El mode de navegació permet navegar a través de l'ordinador mostrant les miniatures de les imatges, el mode de visualització permet veure les imatges d'una en una, i pantalla completa permet fer presentacions amb ràpides diapositives. També hi ha una pantalla d'inici que mostra una llista de les carpetes obertes recentment i l'&URL;, així com els vostres llocs i etiquetes.

La càrrega de la imatge és gestionada per la biblioteca Qt, de manera que &kappname; suporta tots els formats d'imatge suportats per la vostra instal·lació de Qt. &kappname; mostrarà correctament les imatges amb un canal alfa (transparència), així com les animacions.

&kappname; suporta mostrar i editar els comentaris EXIF en imatges JPEG. També implementa transformacions JPEG sense pèrdua, com ara rotacions i reflexos.

## La interfície

### Operacions d'imatge

&kappname; té algunes característiques que estan disponibles tant en les vistes Navega, Visualitza i pantalla completa. &kappname; té la capacitat de realitzar alteracions bàsiques a les vostres imatges.

- Gira: Una operació de rotació girarà la imatge cap a l'esquerra o cap a la dreta, depenent de si feu &Ctrl;R Edita Gira a la dreta o &Ctrl;L Edita Gira a l'esquerra

- Edita Mirall : Aquesta operació reflecteix la imatge sobre l'eix vertical, com si l'estiguéssiu veient en un mirall.

- Edita Inverteix : Aquesta operació reflecteix la imatge de dalt a baix (una reflexió al llarg de l'eix horitzontal).

- &Maj;R Edita Redimensiona : Aquesta operació us permetrà reduir o ampliar la imatge. Tingueu en compte que si augmenteu la mida d'una imatge, aquesta pot aparèixer borrosa i/o pixelada.

Si heu instal·lat els connectors Kipi, estarà disponible un menú Connectors que us permetrà realitzar moltes operacions addicionals amb les imatges. Per obtenir més informació, veure la documentació per als connectors Kipi.

### Pàgina d'inici

La pàgina d'inici mostra els fitxers oberts recentment i l'&URL; al costat esquerra, i els vostres llocs i etiquetes al costat dret.

### Mode Navega

Quan està en el mode de navegació, podreu navegar amb facilitat entre els fitxers i carpetes. La finestra de vista prèvia mostra miniatures de les imatges en la carpeta actual, així com les subcarpetes.

Captura de pantalla del mode Navega

En moure el punter del ratolí sobre la imatge es mostren els botons per seleccionar o girar la imatge, així com un botó per accedir al mode de pantalla completa. En fer clic sobre una imatge s'accedeix al mode de visualització. Podeu seleccionar múltiples imatges i canviar al mode de visualització per veure-les una al costat de l'altra.

El control lliscant a la part inferior dreta permet canviar la mida de les imatges. També les podeu filtrar pel nom de fitxer, data, etiqueta o classificació utilitzant el quadre a baix a l'esquerra. La barra d'eines (a l'esquerra) apareix tant en el mode de navegació com en el mode de visualització, i conté les accions més utilitzades.

- Navega: Canvia al mode de navegació.

- Visualitza: Canvia al mode de visualització.

- Pantalla completa: Canvia al mode de pantalla completa.

- Anterior: En fer clic sobre aquesta icona anireu a la imatge anterior en la carpeta.

- Següent: En fer clic sobre aquest botó anireu a la imatge següent en la carpeta.

- Gira a l'esquerra/dreta: Igual com es discuteix en Operacions d'imatge.

### Mode Visualitza

El mode de visualització mostra les imatges a mida completa. A l'esquerra es mostra la mateixa barra lateral disponible en el mode de navegació. A la part inferior, hi ha la barra de miniatures, la qual permet desplaçar-se per les imatges en la carpeta actual. La barra de miniatures es pot minimitzar fent clic al botó Barra de miniatures. Fent-hi clic una altra vegada es restaurarà. Per canviar la mida de les miniatures moveu el divisor amb el &BER;.

El mode de visualització permet veure múltiples imatges una al costat de l'altra. Podeu seleccionar múltiples imatges en el mode de navegació abans de canviar al mode de visualització, o podeu fer clic al botó + que apareix en passar el cursor per sobre les imatges en la barra de miniatures per afegir un plafó de visualització d'aquesta imatge. A continuació apareixerà el botó - que us permetrà retirar aquest plafó.

Quan es mostren múltiples imatges, apareixerà una petita barra d'eines sota de cada imatge que us permetrà eliminar la imatge o el seu plafó. Podeu realitzar operacions de zoom independentment per a cada imatge, o sincronitzar-les. Alterneu això marcant la Sincronitza a l'esquerra del control lliscant de zoom o prement &Ctrl;Y. Podeu canviar les imatges fent clic en el seu plafó, o amb el teclat. Per canviar la imatge de la dreta, premeu . Per canviar la imatge de l'esquerra, premeu &Maj; .

Captura de pantalla del mode Visualitza

El control lliscant a la part inferior dreta controla el zoom de la imatge. Els botons Ajusta i 100% estan al costat del control lliscant de zoom i disposa de dos nivells de zoom preestablerts. El botó de zoom Ajusta la imatge actual per ajustar-la a la mida de la finestra, i el botó de zoom 100% ajusta la imatge a la mida de píxels real. La drecera F canvia entre els dos modes de visualització.

Quan una imatge està en el mode apropa fins omplir, podreu anar a la imatge anterior i següent amb les tecles de fletxa. En apropar el zoom, les fletxes s'utilitzaran per a desplaçar-vos per la imatge. Això és molt similar al comportament que proporcionen els telèfons o les càmeres digitals.

Quan una imatge està ampliada, apareixerà una vista d'ocell i us permetrà desplaçar-vos per la imatge amb el ratolí i les tecles de fletxa.

Podeu començar directament en el mode de visualització iniciant &kappname; des d'un menú contextual com Obre amb en un altre programa o llançant-lo des de la línia d'ordres amb una imatge com a argument.

Les següents operacions d'imatge addicionals només estan disponibles en el mode de visualització:

- &Maj;C Edita Escapça : Aquesta operació permet descartar algunes parts de la imatge que no voleu.

- Edita Reducció d'ulls vermells : Aquesta operació redueix el «ulls vermells» que habitualment es troben en les fotografies preses amb una càmera amb flaix.

### Mode pantalla completa

El mode de pantalla completa mostra una presentació de diapositives de les vostres imatges. Per accedir al mode de pantalla completa feu clic al botó que apareix en passar el ratolí sobre les miniatures en el mode de navegació, prement el botó Pantalla completa a la barra de tasques o &Ctrl;&Maj;F Visualitza Mode de pantalla completa .

Captura de pantalla del mode pantalla completa

La barra superior s'oculta automàticament, per mostrar-la altra vegada n'hi ha prou amb moure el ratolí a la part superior de la pantalla. Si el cursor del ratolí està sobre la barra superior, aquesta no s'ocultarà automàticament. La majoria dels botons sobre la barra són els mateixos que els de la barra d'eines en els modes de visualització o de navegació, a excepció del botó Surt del mode de pantalla completa que us retornarà a la finestra de &kappname;, el botó Inicia/Atura el passi de diapositives i el botó Configuració del mode de pantalla completa mostren un diàleg de configuració que us permetrà configurar de manera fàcil i ràpida el passi de diapositives. Els controls del passi de diapositives són:

- El control lliscant Interval controla el temps durant el que &kappname; mostrarà una imatge abans de passar a la següent.

- Si la casella de selecció Repetició està marcada, en abastar el final del passi de diapositives, continuarà des del començament en lloc de parar.

- Si la casella de selecció Aleatori està marcada, en lloc d'avançar a través de la carpeta per ordre alfabètic, les imatges es mostren en un ordre aleatori.

- Configura les metadades visualitzades permet definir les metadades que es mostren sota els botons de la barra d'eines.

- Aparença permet seleccionar un tema per a la vista de pantalla completa.

- Si la casella de selecció Mostra les miniatures està marcada, les miniatures per a totes les imatges en la carpeta actual es mostraran a la dreta de la barra d'eines.

- El control lliscant Alçada canvia la mida de les miniatures mostrades.

Si s'activa, es mostrarà una àrea que mostra les altres imatges en la carpeta actual a la barra superior. En fer clic sobre una us la mostrarà.

### Barra lateral

La barra lateral de l'esquerra està disponible en els modes de navegació i de visualització, però no apareix per omissió en el mode de visualització. La seva aparença es pot activar mitjançant F11 Visualitza Barra lateral o utilitzant el botó ▮← / ▮→ situat al costat esquerra de la barra d'estat. En fer clic sobre seu es plegarà o desplegarà la barra lateral. La barra lateral conté diverses pestanyes:

Carpetes

- Mostra una llista de totes les carpetes en el sistema permeten-vos canviar entre elles. En el mode de navegació es mostraran les miniatures de la carpeta, mentre que en el mode de visualització apareixerà la primera imatge en la carpeta, des dels quals podreu navegar a través de la carpeta utilitzant els botons Anterior i Següent o les dreceres.

Informació

- Mostra Metainformació com el nom de fitxer i la mida. L'enllaç Més... permet veure totes les metadades disponibles i seleccionar quines dades apareixeran a la barra lateral.

Operacions

- Aquestes us permeten realitzar les «Operacions d'imatge» anteriorment descrites com a globals, així com les específiques per al mode de visualització. També permet operacions de fitxer comunes com copiar, canviar el nom, esborrar i crear carpetes.

## Importador de &kappname;

### Introducció

L'importador de &kappname; permet importar imatges des d'una càmera digital o un suport extraïble. Per llançar-lo, seleccioneu Descarrega fotos amb el &kappname; al Notificador de dispositius del &kde; després de connectar un dispositiu suportat.

Captura de pantalla de l'importador de &kappname;

### Importar imatges

Si voleu, podeu seleccionar les imatges que voleu importar a Seleccioneu els documents a importar prement el botó + que apareix en passar el cursor sobre una imatge. També podeu seleccionar la carpeta on s'importaran les imatges en el quadre de text a la part inferior de la finestra. Per navegar per les carpetes al vostre sistema, feu clic al botó Obre el diàleg de fitxers a la dreta del quadre de text. En acabar, feu clic al botó Importa els seleccionats per a sols importar les imatges seleccionades o feu clic a Importa-ho tot per importar totes les imatges que es trobin en el dispositiu.

### Reanomenar automàticament

L'importador de &kappname; pot canviar el nom dels fitxers d'acord amb un patró especificat. Per a configurar-ho, seleccioneu el botó Arranjament a la cantonada inferior esquerra. Podeu activar o desactivar aquesta característica amb la casella de selecció a la part superior. El Format per reanomenar suporta diversos paràmetres especials, els quals seran substituïts per les metadades com la data de quan es va crear la imatge o el nom de fitxer. Es llisten a continuació del quadre de text. Podeu fer clic al nom del paràmetre per introduir-lo al quadre de text o escriure'l de forma manual.

## Consells

### Usar el ratolí

#### Desplaçar amb el ratolí

- Si manteniu premut el &BER; sobre una imatge podreu desplaçar-vos per aquesta.

- La roda del ratolí desplaça la imatge cap amunt i cap avall.

#### Fer zoom amb el ratolí

- En fer clic amb el &BMR; es canviarà el zoom automàtic entre activat/desactivat.

- Manteniu premuda la tecla &Ctrl;, llavors utilitzeu la roda del ratolí per apropar i allunyar, o feu clic esquerra per apropar i clic dret per allunyar.

- La roda del ratolí, utilitzada mentre es manté premuda la tecla &Alt;, desplaçarà la imatge horitzontalment.

#### Navegar amb el ratolí

- Quan està en el mode de navegació, fent clic en una imatge canviareu al mode de visualització i es mostrarà aquesta imatge.

- Quan està en el mode de navegació, el moure la roda del ratolí desplaçarà cap amunt o cap avall l'àrea de vista de miniatures.

- Si l'opció Comportament del ratolí a Arranjament Configura &kappname; està establerta a Navega, el moure ​​la roda del ratolí mentre s'està en el mode de visualització us desplaçarà a través de les imatges en la carpeta.

### Dreceres de teclat

&kappname; ve amb una sèrie de dreceres de teclat, tots els quals es poden veure i reassignats, seleccioneu Arranjament Configura dreceres.... Tingueu en compte que en les finestres amb fitxers i carpetes, seran funcionals totes les dreceres normals del &kde;, d'altra manera seran reassignades.

Alguns dels enllaços per omissió més útils són:

- Espai: Mostra la imatge següent en el directori.

- &Retro;: Mostra la imatge anterior en el directori.

- &Alt;Cursor amunt: Passa a la carpeta pare de la carpeta actual.

- &Ctrl;&Maj;F: Canvia al mode de pantalla completa.

- &Esc;: Canvia al mode de navegació.

- &Ctrl;M: Mostra/oculta la barra de menús.

- &Ctrl;B: Mostra/oculta la barra de miniatures.

- F11: Mostra o oculta la barra lateral.

- F6: Feu editable la barra de localització de manera que pugueu escriure directament un camí de fitxer. Podreu tornar a la barra de localització estàndard prement la marca a la dreta.

- &Ctrl;R: Gira la imatge actual a la dreta.

- &Ctrl;L: Gira la imatge actual a l'esquerra.

- &Maj;R: Canvia la mida de la imatge actual.

- &Maj;C: Escapça la imatge actual.

- &Ctrl;Y: Quan es mostren múltiples imatges en el mode de visualització, aquest sincronitzarà les seves vistes.

- : Quan es mostren múltiples imatges en el mode de visualització, aquest canviarà a la imatge a la dreta de la imatge seleccionada.

- &Maj; : Quan es mostren múltiples imatges en el mode de visualització, aquest canviarà a la imatge a l'esquerra de la imatge seleccionada.

- &Ctrl;S: Desa qualsevol canvi realitzat a la imatge.

- Supr: Mou la imatge actual a la paperera.

- &Maj;Supr: Elimina definitivament la imatge del disc. Tingueu en compte que aquesta operació és irreversible i que no es podrà desfer.

- &Ctrl;P: Imprimeix la imatge actual.

- &Ctrl;O: Obre una imatge utilitzant el diàleg de selecció de fitxers estàndard del &kde;.

- F: En prémer aquesta drecera s'alterna el zoom per ajustar-la a la finestra entre activat/desactivat.

- P: Quan es reprodueix un vídeo, aquesta drecera alternarà l'estat de la reproducció entre activat/desactivat.

### Opcions de configuració avançades

Algunes notes sobre les opcions ocults de &kappname; es poden trobar en aquesta pàgina.

Les opcions descrites a la pàgina anteriorment esmentada pot ajudar-vos a ajustar &kappname; per a necessitats específiques, però si us plau tingueu en compte que no es garanteix que continuaran funcionant d'una versió a una altra.

## Crèdits i llicència

&kappname; actualment és mantinguda per en Aurélien Gâteau

Aquest document ha estat escrit per en Christopher Martin

Aquest document ha estat actualitzat per al &kde; 4 per en Henry de Valence

Traductor de la documentació: &credits.Antoni.Bella;

&underFDL; &underGPL;