# Gestió de sessions

### Ús

En aquest mòdul de l'&systemsettings; podreu configurar el gestor de sessions i sortida del &kde;.

La gestió de sessions es refereix a la capacitat del &kde; per a desar l'estat de les aplicacions i finestres quan sortiu del &kde; i restaurar-les quan hi torneu a accedir.

#### General

Confirma la sortida

- Si aquesta opció ha estat seleccionada, en sortir del &kde; se us mostrarà un diàleg per a la seva confirmació. En aquest diàleg podeu escollir si desitgeu restaurar la vostra sessió actual quan la inicieu la propera vegada.

Ofereix les opcions d'aturada

- Si està marcada aquesta opció, el &kde; mostrarà la possibilitat d'escollir entre vàries opcions d'apagada. Això inclou el finalitzar la sessió actual (la opció usada si les opcions d'apagada no estan disponibles), l'apagada de l'ordinador o reiniciar-lo.

#### Opció de sortida per omissió

Finalment podeu configurar què haurà de passar per omissió quan sortiu del &kde;. Aquestes opcions no són possibles en tots els sistemes operatius i requereixen de l'ús del &kdm; com al vostre gestor d'accés.

Les opcions disponibles són autoexplicatives. Si teniu cap dubte, deixeu l'opció preestablerta. Són les següents:

- Finalitza la sessió actual (aquesta és per omissió)

- Apaga l'ordinador

- Torna a engegar l'ordinador

#### En connectar-se

Podeu escollir una de les tres opcions per a com s'haurà d'accedir al &kde;:

Restaura la sessió prèvia

- Si seleccioneu aquesta opció, el &kde; desarà l'estat de la vostra sessió actual quan en sortiu. El &kde; la restaurarà en la següent accés, de manera que pugueu continuar amb la vostra tasca amb l'escriptori en el mateix estat en el que el vàreu deixar.

Restaura la sessió desada manualment

- En comptes de restaurar el &kde; l'estat en el que estava quan vàreu accedir-hi l'última vegada, es restaurarà a un estat específic que hageu desat manualment.

  Si aquesta opció està marcada, el menú d'inici ofereix un element addicional Sortida Desa la sessió.

Comença amb una sessió buida

- Si seleccioneu aquesta opció, el &kde; mai restaurarà les sessions que hageu desat.

Finalment podeu introduir un llistat d'aplicacions separades per dos punts (`:`) o coma (`,`) que no es desaran en les sessions, de manera que en accedir a una nova sessió no es restauraran. Per exemple, `xterm:konsole` o `xterm,konsole`.