# Vores de la pantalla

Les vores actives de la pantalla us permeten activar els efectes acostant el cursor del ratolí a la vora de la pantalla. Aquí podeu configurar quin efecte s'activarà en cada vora i cantonada de la pantalla.

Feu clic amb qualsevol botó del ratolí sobre un quadrat i escolliu un efecte al menú contextual. Les vores amb un quadrat negre ja tenen un efecte associat, un quadrat de color gris indica que no hi ha efecte seleccionat per a aquesta vora.

El nombre d'elements accessibles en el menú contextual dependrà dels ajustos en el mòdul Efectes d'escriptori a la categoria Aparença i comportament de l'espai de treball. Seleccioneu Activa els efectes d'escriptori en la inicialització per activar la composició, seleccioneu el tipus de composició OpenGL, a continuació, escolliu els efectes favorits a la pestanya Tots els efectes en el grup Gestió de les finestres. Això activarà els elements corresponents al menú contextual.

Si esteu cercant l'ajustament per activar el canvi d'escriptori prement el cursor del ratolí en la vora de la pantalla trieu un dels efectes de Presenta les finestres al menú contextual.